(src)="2"> An publikasyon na ini dai ipinapabakal .\n(src)="3"> Ipinublikar ini bilang kabtang kan pambilog na kinaban na pagtutukdo sa Bibliya na sinusuportaran nin boluntad na mga donasyon .\n(src)="4"> Para sa mga gustong magdonar , buksan tabi an www.jw.org / bcl .\n(src)="5"> Apuwera sana kun may ibang tanda , an mga kotasyon sa Hebreong Kasuratan kinua sa Magna Banal na Kasuratan ( BIC ) , na ipinublikar kan Philippine Bible Society .\n(src)="6"> Kun an kotasyon may kasunod na NW , iyan trinadusir hali sa New World Translation of the Holy Scriptures .\n(src)="8"> AN MAGASIN NA INI , An Torrengbantayan , nagtatao nin onra sa Diyos na Jehova , an Namamahala sa uniberso .\n(src)="9"> Rinaranga kaini an mga tawo paagi sa maugmang bareta na sa dai na mahahaloy tatapuson kan Kahadian nin Diyos sa langit an gabos na karatan asin gigibuhon kaiyan na paraiso an daga .\n(src)="10"> Dinadagka kaini an mga tawo na magtubod ki Jesu - Cristo , na nagadan tanganing magkamit kita nin buhay na daing katapusan asin namamahala na ngunyan bilang Hadi sa Kahadian nin Diyos .\n(src)="11"> An magasin na ini dagos - dagos na ipinupublikar puon pa kan 1879 asin siblag ini sa pulitika .\n(src)="12"> Sinusunod kaini an Bibliya bilang awtoridad .\n(src)="2"> 3 Sarong Regalo na Daing Kaagid\n(src)="3"> 4 An Pinakamahalagang Regalo nin Diyos  — Taano ta Dakulaon an Halaga ?\n(src)="4"> 6 Paano Mo Maipapahiling an Pasasalamat sa Pinakamahalagang Regalo nin Diyos ?\n(src)="5"> 8 KAHAGADAN DAW SA MGA MINISTRONG KRISTIYANO AN SELIBASIYA ?\n(src)="6"> 10 PAGKABUTAS SA PANG - UURIPON  — KAIDTO ASIN NGUNYAN\n(src)="7"> 13 MGA PAKINABANG SA PAGIGIN MATINAO\n(src)="8"> 16 ANO AN SINASABI KAN BIBLIYA ?\n(src)="1"> Ano an pinakamahalagang regalo na itinao nin Diyos sa sato ?\n(src)="2"> An sabi kan Bibliya : “ An Diyos namuot na gayo sa kinaban kaya itinao niya an saiyang bugtong na Aki . ” — Juan 3 : 16 .\n(src)="3"> Ipinapaliwanag sa isyung ini kan An Torrengbantayan kun taano ta isinugo nin Diyos si Jesus sa daga para magadan alang - alang sa sato , asin kun paano ta maipapahiling an pagpapahalaga sa regalong iyan .\n(src)="1"> TEMA SA COVER | AAKUON MO DAW AN PINAKAMAHALAGANG REGALO NIN DIYOS ?\n(src)="2"> AN PANTAHAR na korteng baroto na kapot ni Jordan garo bako man espesyal .\n(src)="3"> Pero , saro iyan sa mga pinakainiingat - ingatan niya .\n(src)="4"> “ Kan aki pa ako , ’ tinao ini sako ni Lolo Russell , sarong may edad nang amigo kan pamilya mi , ” an sabi ni Jordan .\n(src)="5"> Pagkagadan ni Russell , naaraman ni Jordan na dakulaon an nagin papel kaini sa buhay kan lolo asin mga magurang niya , na pinakusog sinda ni Russell sa masakit na mga panahon .\n(src)="6"> “ Ngunyan na mas dakul akong naaraman dapit ki Lolo Russell , lalong nagin mahalaga sako an sadit na regalong ini , ” an sabi ni Jordan .\n(src)="7"> Ipinapahiling kan eksperyensiya ni Jordan na tibaad para sa iba , dikit sana o mayong halaga an sarong regalo .\n(src)="8"> Pero para sa mapag - apresyar na nag - ako kaiyan , posibleng mahalagang marhay iyan o daing kapantay pa ngani an halaga .\n(src)="9"> Ilinaladawan kan Bibliya an sarong regalong daing katumbas an halaga sa bantog na mga tataramon na ini : “ An Diyos namuot na gayo sa kinaban kaya itinao niya an saiyang bugtong na Aki , tanganing an siisay man na nagtutubod sa saiya dai malaglag kundi magkaigwa nin buhay na daing katapusan . ” — Juan 3 : 16 .\n(src)="10"> Sarong regalo na matao nin buhay na daing katapusan sa maako kaiyan !\n(src)="11"> May mas malabi pa daw sa regalong iyan ?\n(src)="12"> Tibaad dai nasasabutan kan iba an halaga kaiyan , pero para sa tunay na mga Kristiyano , iyan “ dakula an halaga . ”\n(src)="13"> ( Salmo 49 : 8 ; 1 Pedro 1 : 18 , 19 ) Pero , taano ta itinao nin Diyos an buhay kan saiyang Aki bilang regalo para sa kinaban ?\n(src)="14"> Ipinaliwanag ni apostol Pablo an dahilan : “ Paagi sa sarong tawo an kasalan luminaog sa kinaban asin an kagadanan paagi sa kasalan , asin sa siring an kagadanan luminakop sa gabos na tawo . ”\n(src)="15"> An inot na tawong si Adan nagkasala paagi sa tuyong pagsuway sa Diyos , kaya kan huri nagadan siya .\n(src)="16"> Paagi ki Adan , an kagadanan namana kan gabos niyang gikan — an bilog na katawuhan .\n(src)="17"> “ An bayad nin kasalan iyo an kagadanan , alagad an regalo nin Diyos iyo an buhay na daing katapusan paagi ki Cristo Jesus na satuyang Kagurangnan . ”\n(src)="18"> Para iligtas an katawuhan sa sentensiyang kagadanan , isinugo nin Diyos sa daga an saiyang Aki , si Jesu - Cristo , tanganing isakripisyo an perpektong buhay kaini para sa kinaban .\n(src)="19"> Basado sa sakripisyong iyan , na inaapod na “ pantubos , ” an gabos na nagtutubod ki Jesus magkakaigwa nin buhay na daing katapusan . — Roma 3 : 24 .\n(src)="20"> Mapadapit sa mga biyaya na itinatao nin Diyos sa saiyang mga parasamba paagi ki Jesu - Cristo , si Pablo nagsabi : “ Salamat sa Diyos huli kan saiyang daing bayad na regalo na dai lubos mailadawan sa sobrang rahay . ”\n(src)="21"> Iyo , pambihirang marhay an pantubos kaya dai ta iyan lubos na ikaladawan .\n(src)="22"> Pero sa gabos na marahay na regalo nin Diyos sa katawuhan , taano ta espesyal na marhay an pantubos ?\n(src)="23"> Paano iyan napapaiba sa iba pang mga regalo nin Diyos ?\n(src)="24"> * Paano ta maipapahiling an pasasalamat sa regalong iyan ?\n(src)="25"> Inaagda mi ika na basahon an simbag kan Bibliya sa mga hapot na ini sa sunod na duwang artikulo .\n(src)="26"> Gikan sa buot na “ itinao [ ni Jesus ] an saiyang buhay para sa sato . ”\n(src)="27"> Minsan siring , huling an sakripisyong iyan kabtang kan katuyuhan nin Diyos , an seryeng ini nin mga artikulo mapokus sa papel nin Diyos bilang an Kagtao kan pantubos .\n(src)="2"> Paano nagigin mahalagang marhay sa saimo an sarong regalo ?\n(src)="3"> Posibleng igwa nin apat na dahilan : ( 1 ) kun siisay an nagtao kan regalo , ( 2 ) kun taano ta itinao iyan , ( 3 ) kun ano an isinakripisyo para maitao an regalo , asin ( 4 ) kun baga talagang kaipuhan mo an regalong iyan .\n(src)="4"> An paghurop - hurop sa mga dahilan na ini makakatabang na lalo tang mapahalagahan an pantubos — an pinakamahalagang regalo nin Diyos .\n(src)="5"> May mga regalo na mahalagang marhay sa sato huling itinao iyan nin saro na may awtoridad o iginagalang tang marhay .\n(src)="6"> May mga regalo man na pinapahalagahan ta , dawa bakong mamahalon , huling hali iyan sa sarong namumutan na kapamilya o sa sarong pinagkakatiwalaan na amigo .\n(src)="7"> Arog kaiyan an regalo ni Russell ki Jordan na sinambit sa nainot na artikulo .\n(src)="8"> Totoo man ini sa regalo na pantubos .\n(src)="9"> Paano ?\n(src)="10"> Inot , sabi kan Bibliya , “ isinugo nin Diyos sa kinaban an Saiyang bugtong na Aki tanganing magkamit kita nin buhay paagi sa saiya . ”\n(src)="11"> Kaya talagang mahalagang marhay an regalong ini .\n(src)="12"> Mayo nang may mas halangkaw pang awtoridad kisa sa Diyos .\n(src)="13"> Dapit sa Saiya , sarong salmistang Hebreo an nagsurat : ‘ An saimong ngaran iyo si Jehova ; ika sana an Kahuruhalangkawi sa [ bilog ] na daga . ’\n(src)="14"> ( Salmo 83 : 18 ) May maregalo daw sa saimo na mas Kahuruhalangkawi pa kisa sa Diyos ?\n(src)="15"> Ikaduwa , an Diyos an ‘ satuyang Ama . ’\n(src)="16"> ( Isaias 63 : 16 ) Paano ?\n(src)="17"> Siya an nagtao sa sato nin buhay .\n(src)="18"> Saro pa , mamumuton niya kitang inaataman arog nin sarong mapagpadangat na ama sa saiyang mga aki .\n(src)="19"> Kan kaulay nin Diyos an saiyang suanoy na banwaan , sinabi niya : ‘ Israel , ika an aki kong namumutan , an aki na sakong nawiwilihan .\n(src)="20"> Hinihidaw taka .\n(src)="21"> Kaya kahihirakan taka [ nanggad ] . ’\n(src)="22"> ( Jeremias 31 : 20 , BPV * ) Arog man kaiyan an namamatian nin Diyos sa mga nagsasamba sa saiya ngunyan .\n(src)="23"> Siya bako ta lang Kaglalang na makakamhan sa gabos , kundi sato man na maimbod na Ama asin Amigo .\n(src)="24"> Kaya bako daw na papahalagahan tang marhay an ano man na regalong hali sa saiya ?\n(src)="25"> May mga regalo na mahalagang marhay huling itinao iyan bako dahil sa obligasyon , kundi dahil sa tunay na pagkamuot .\n(src)="26"> An sarong tunay na bukas - palad na nagtatao dai nag - aasa nin balos sa saiyang kabuutan .\n(src)="27"> Itinao nin Diyos an saiyang Aki para sa sato huling namumutan niya kita .\n(src)="28"> “ Kun manungod sa sato , an pagkamuot nin Diyos nahayag sa arog kaining paagi : isinugo nin Diyos sa kinaban an Saiyang bugtong na Aki , ” an sabi kan Bibliya .\n(src)="29"> Taano ?\n(src)="30"> “ Tanganing magkamit kita nin buhay paagi sa saiya . ”\n(src)="31"> Naobligar daw an Diyos na gibuhon ini ?\n(src)="32"> Dai nanggad !\n(src)="33"> An “ pantubos na ibinayad ni Cristo Jesus ” kapahayagan kan “ daing kapantay na kabuutan ” nin Diyos . — Roma 3 : 24 .\n(src)="34"> Taano ta sarong kapahayagan nin “ daing kapantay na kabuutan ” an regalong ini nin Diyos ?\n(src)="35"> Sabi kan Bibliya : “ Dinadagka kita nin Diyos na akuon an saiyang pagkamuot na ipinahiling niya sa arog kaining paagi : si Cristo nagadan para sa sato kan kita mga parakasala pa . ”\n(src)="36"> An dakulang pagkamuot nin Diyos an nagpahiro sa saiya tanganing tabangan an maluya , kahirak - hirak , asin makasalan na katawuhan .\n(src)="37"> Bako kitang maninigo sa pagkamuot na iyan , ni mababayadan ta man iyan sa saiya .\n(src)="38"> An saiyang regalo iyo an pinakanangungurog na kapahayagan nin pagkamuot sa kasaysayan .\n(src)="39"> May mga regalo na mahalagang marhay huling dakula an isinakripisyo kan kagtao kaiyan .\n(src)="40"> Pag an sarong tawo gikan sa buot na itinatao sa sato an sarong bagay na importanteng marhay sa saiya , talagang napapahalagahan ta an regalo huli sa sakripisyo niya .\n(src)="41"> “ Itinao [ nin Diyos ] an saiyang bugtong na Aki . ”\n(src)="42"> Puwede kutanang dai niya itao sa sato an saiyang pinakanamumutan .\n(src)="43"> Sa halawig na panahon na paglalang nin Diyos kan uniberso , kaibanan niya si Jesus na nagtrabaho asin ini nagin an saro na saiyang ‘ ikinakaugma . ’\n(src)="44"> ( Talinhaga 8 : 30 ) Si Jesus an “ namumutan na Aki ” nin Diyos asin “ an ladawan kan Diyos na dai nahihiling . ”\n(src)="45"> Dai ta lubos maisip kun gurano sinda kadayupot sa kada saro .\n(src)="46"> Pero , an Diyos “ dai ngani . . . nag - alangan na itao an sadiri niyang Aki . ”\n(src)="47"> Itinao ni Jehova sa sato an saiyang pinakamarahay .\n(src)="48"> Dakulaon an isinakripisyo niya para maitao an regalo na pantubos .\n(src)="49"> May mga regalo na mahalagang marhay huling talagang kaipuhan iyan o kaipuhan tulos iyan .\n(src)="50"> Halimbawa , nagpabulong ka asin naligtas an saimong buhay , pero dai mo kayang bayadan an gastos diyan .\n(src)="51"> Siguradong grabe an pasasalamat mo sa sarong tawo na boluntaryong nagbayad kaiyan .\n(src)="52"> Bako daw na daing kapantay an regalong iyan ?\n(src)="53"> “ Kun paanong dahil ki Adan an gabos nagagadan , siring man dahil sa Cristo an gabos mabubuhay . ”\n(src)="54"> Bilang mga gikan ni Adan , kita gabos “ nagagadan , ” asin dai ta kayang makadulag sa epekto kan hilang saka kagadanan .\n(src)="55"> Dai ta man kayang makipag - ulian sa Diyos asin magdanay na daing sála sa paghiling niya .\n(src)="56"> Asin bilang hamak na mga tawo , mayo kitang kakayahan na papagdanayon na ‘ buhay ’ an satong sadiri o an iba .\n(src)="57"> Sinasabi kan Bibliya : ‘ Sa katotoohan mayong makakabalukat kan saiyang [ tugang ] ; ni mababayadan niya an Diyos kan halaga kan saiyang buhay .


Dagdagan an mga plaza sa Naga, segun ki Joe Perez\nCIUDAD NIN NAGA ---- Dagdagan an numero nin mga plaza o parke sa laog kan siyudad asin mag-tugdok nin mga children’s playground sa kada barangay.\nIni an pahayag ni Joe Perez sa saiyang pakipag-atubang dae pa lang nahahaloy sa regular na tiripon kan Barangay People’s Organizayion, o BPO, na kun saen siya naimbitaran bilang bisita asin tagapag-taram.\nAn BPO pinamamayuhan ni Barangay Kagawad asin dating Kapitana kan Concepcion Grande na si Letty Punzalan asin an grupo kumpunido nin mga opisyales na hale sa 27ng barangay kan Naga.\nSegun ki Perez, naghihiwas an urbanisasyon, numero kan business districts, asin populasyon kan Naga alagad dai man nadadagdagan an numero kan mga plaza o open space na naka-konsentrar sana man sa centro kan siyudad.\nSi Perez saro sa mga aspirante bilang consehal sa irarom kan Team Naga. Siya an editor in chief kan Bicol Mail asin dating nagtrabaho sa Kongreso asin Senado.\nSegun ki Perez, na-iintindihan niya na bakong pasil maghanap nin mga bakanteng daga o espasyo para sa proponidong plaza o parke asin playground sa mga barangay, alagad ini pwedeng hanapan paagi kun desidido an gabos, poon sa opisina kan maabot na bagong alkalde, conseho, mga opisyales sa barangay, an private sector, asin lambang Nagueño. And playground o mga equipaje kaini pwedeng ilaag sa laog kan campus o mga pampublikong eskuelahan en caso mayo mananggad makuang bakanteng lugar sa ibang barangay, sabi pa ni Perez.\nImportante an plaza sa nag-aasensong siyudad, orog na kun ini tatanuman nin mga kahoy, burak asin mga tinanom, segun ki Perez. An mga kaakian sa barangay nanganga-ipo man ni lugar na makakawatan asin mapapasyaran na harani sa saindang mga harong.\nKun siya si-swertihon na makalaog sa Team Naga, sinabi ni Perez na an siring na kaisipan, sa tabang kan mga barangay officials asin mga konstituente, saiyang itutulod sa konseho asin sa magiging bagong alkalde kan Naga pag-abot kan 2019. (DPA)


Si Mariano Perfecto (1853 - 3 Nobyembre 1913) iyo an ika-5ng Gobernador (1910-1913) kan Camarines Sur, asin an minimidbid na "Ama kan Literaturang Bikol" sagkod "Ama kan Literaturang Hiligaynon." Kagmuknâ siya kan peryodikong An Parabareta (1899-1900), an pinakainot na peryodikong Bikolnon.\nSi Perfecto sarong pading sekular  na huli sa saiyang mga liberal na kaisipan siring kan dai pag-uyon sa panànaw kan mga Kastila, siya idinestino kan Simbahan sa Iloilo (Pons, 1900; Veloso et.al, 1973; asín Fernandez, 1988). Alagad bakóng malinaw kun siya mahigós pa sa Simbahan sa Iloilo huli ta nagkaigwá siya nin pamilya digdí asin nagbunga an pagsasarô niya ki Juliana Milian. Sarô sa akì niya iyo si Gregorio Perfecto (1891-1949) na nagin abogado asin nanombrahan ni Presidente Sergio Osmeña na Associate Justice sa Korte Suprema kan Filipinas. Alagad, an akì niyang si Gregorio nagkuá kan saiyang elementarya sa Ligao, Albay dangan nag-adal kan saiyang sekundarya sa Kolehiyo nin San Beda asin nagtapos nin Abogasiya sa Unibersidad kan Santo Tomas.\nNamuknâ niyá man sa Iloilo an Almanaque la Panayana kan taon 1906, kasabáy kan paimprentahan na iyo an nagpabaskóg kan literaturang Hiligaynon huli ta bakô saná iní nag-iimprenta nin mga novena, mga devocion, mga corrido, asin cartilla kundì nagpupublikar man kan mga literaryong pagsusurat sa Hiligaynon. Hanggán sa ngunyán, padagos pa an pagpalagdâ kainí sa Iloilo kan saiyang mga tagamana. An pinùnan na Almanaque ni Mariano Perfecto dinará man sa Bikol kan taon 1921 kan sarô sa tagamaná niyá na si Casimiro Perfecto. An pigdaráng pangaran kainí iyó an Almanaque Calendariong Bicol asin iní nagin Calendariong Bicol kan an nagpapalagdâ na kainí iyó an Cecilio Press pakagadán ni C. Perfecto kan Enero 10, 1953.\nPagbalik sa sadiring rona[liwaton | liwaton an gikanan]\nAmbag sa literatura[liwaton | liwaton an gikanan]\nSosog pa man ki Antonio Guevara y Mendoza, saróng Katipunero, na nagsúrat kan saíyang memoirs (yaon sa tataramon na Espanyol) na enot inimprenta ni Perfecto sa Imprenta la Bicolana de M. Perfecto sa Nueva Caceres kan taon 1899, inákò niyáng dakúlà an tabang kainí sa rebolusyon laban sa mga Kastila bagay na inómaw niyá ki Perfecto. An memoirs na iní Iningles ni O.D. Corpus kan 1988 sa titulong History of One of the Initiators of the Filipino Revolution. An tinarám niyáang iní nagtaóng karibóngan huli ta minaluwás dakúlon nang paimprentahan na itinogdás si Perfecto, iyo na nganì an Imprenta de la Sagrada Familia, Imprenta de Nuestra Señora de Peñafrancia, Libreria y Imprenta Mariana asín Imprenta la Bicolana de M. Perfecto. Alágad, sa kawàrán pa nin rekord kun ano an nangyari, mahuhúnà na binabàgó saná ni Perfecto an pangáran kan paimprentahan niyá. Naririsáng an mga paimprentahan na nasambít nagbutwâ sa mga-1890.\nNagdalagan siyá para gobernador kan Ambos Camarines kan Nobyembre 2, 1909 asín naelihir na siya nakakuang botong 2,518 kontra sa botong 174 kan saiyang kalaban na si Isabelo Aguilar. Sa panahón na siyá nagtúkaw bilang gobernador (1910-1912), nagin maribók si saíyang termino. Napiritán siyáng magsàngát nin kasong libelo laban ki Fulgencio Contreras asín ki Julian Ocampo huli sa artikulo na nagluwás sa peryodikong El Camarinense (1908-1913) na kun saen soboót dinuduhágì an saíyang dangóg asín reputasyon. Nakaabót an kaso sa Korte Suprema asin kan 1914, kun kasuarin gadan na siya, siyá an nanggána sa kaso kan ibinabâ an desisyon.\nKaribongan sa pagkatao niya[liwaton | liwaton an gikanan]\nAlágad, malínaw na si M. Perfecto saróng Bikolano na namundág sa Ligao, Albay asin an sarô niyá nganing akì, si Gregorio Perfecto digdí niyá pinaádal huli ta igwá pa siyáng mga sadíring tawo na maasikaso asín maatáman ki Gregorio. An tugang niyáng si Juan Perfecto na sarô man na padì sinábi ni Salvador Pons y Torres na "natural de albay o de Iloilo, Presbitero..."\nPagpipilang iginawad[liwaton | liwaton an gikanan]\nKan Hunyo 23, 2013, sa okasyon nin pagsurumpa sa katongdan kan mga opisyales kan Sumaro Bikolnon, Inc., an kaayonan na ini naggawad man ki Mariano Perfecto nin sarong gawad postuma sa dakulang pagmidbid kan saiyang mga naginibohan para sa kulturang Bikolnon asin Hiligaynon.\nMga tinokdâ (imahe)[liwaton | liwaton an gikanan]\nPinaghugot gikan sa "https://bcl.bywiki.com/w/index.php?title=Mariano_Perfecto&oldid=171936"\nIning pahina huring pinagbago kan 18 Mayo 2018, alas 01:43.


(1944-05-21) 21 Mayo 1944 (edad 78)\nIndependent (before 1977, 1981–present)\nIgwang mga problema sa pagpapatugtog sa sagunson na ini? Hilingon an katabangan nin media.\nSi Mary Robinson kaiba ang healthworker na si Nadhifa Ibrahim Mohamed sa Somalia\nSi Mary Duman Winifred Robinson (Irish: Máire Mhic Róibín;  née Bourke; Namundag 21 Mayo 1944) sarong Irish na independyenteng pulitiko na nagserbeng ikapitong Presidente kan Irlandya poon Disyembre 1990 abot Septyembre 1997, asin nagin pinaka-inot na babae na nagkapot kan opisinang ini. Sya nagserbi man bilang United Nations High Commissioner para sa Human Rights poon 1997 abot 2002 asin Senador para sa Unibersidad nin Dublin poon 1969 abot 1989. Inot siyang nagin prominente bilang sarong akademiko, barristo asin tagapagkampanya. Tinugdas niya an partidong Fianna Fáil's Brian Lenihan asin an partidong Fine Gael's Austin Currie kan eleksyon presidensyal 1990, asin sya an nagin pinaka-inot na kandidatong independyente na nominado kan Partido Labour, an Partido Trabahador asin Independienteng mga Senador. Siya an inot na elehidong Presidente sa kasaysayan kan opisina na dai man nagkaigwa kan suporta kan Fianna Fáil. PIgmimidbid man sya bilang sarong tawo na nagtutulod nin pagbabago sa Irlandya, asin bilang lider kaini, an pagbuhay liwat asin pagkatalingkas kaini gikan sa pagigin dating konserbatibo, asin bilang mapagkumbabaon na politiko. Nagbaba sya sa pwesto duwang bulan bago matapos an saiyang termino tangani na magtukaw sa saiyang posisyon sa United Nations. Sa saiyang termino sa UN, pigbista nya an Tibet (1998), an inot na High Commissioner na naggibo kan siring; pigtuyaw nya man an polisiya para sa mga imigrante sa Irlandiya; pati naman an pagpapataw nin mga kapital na kapadusahan sa Estados Unidps. PIgpalawig nya pa an saiyang termino nin saro pang taon tangani na papagtahawan an World Conference kontra sa Rasismo kan taon 2001 sa Durban, Sur Aprika; nagin kontrobersyal man an siring na komperensya. Sa padagos na pandududo kan Estados Unidos, nagbaba sa pwesto si Robinson kan Setyemre 2002.\nPinangaki sya bilang Mary Therese Winifred Bourke sa Ballina, County Mayo, kan 1944. Aki sya kan duwang medikal na doktor. An saiyang ama, iyo si Dr. Aubrey Bourke, kan Ballina, asin an saiyang ina iyo si Dr. Tessa Bourke (née O'Donnell), kan Carndonagh, Inishowen, County Donegal.An Hiberno-Norman Bourkes nag-istar sa Mayo poon pa kan ika-13 siglo. An saiyang pamilya konektado man sa pirang mga politikal na linya nin pamilya sa Irlandya. An saro sa saindang mga ninuno, saro man na nanginginot na aktibista sa Irish National Land League kan Mayo asin sa Irish Republican Brotherhood. An saiya man na tiyoon, si Sir Paget John Bourke, piggawadan nin ranggong knight ni Reyna Elizabeth II, matapos an karera kaini bilang husgado sa Serbisyo Kolonyal; mantang an sarong pang sadiring tawo, Katolikong madre. Pirang myembro kan saindang pamilya mga kasaro kan Simbahan Angliko kan Irlandya mantang an iba man mga Katoliko. An hararayo nindang sadiring tawo, kaiba sinda William Liath de Burgh, Tibbot MacWalter Kittagh Bourke, asin Charles Bourke. Kaya sya man nanggad pinangaki sa pamilya na igwa nin halo nin mga rebelde asin serbidor kan Koronang Briton.\nDublin Corporation, kontrobersyal na pighaman ini sa pigmimidbid bilang lugar na pigpreserbar huli ta ini sarong Viking site sa Wood Quay. Nagtau si Robinson nin legal na suporta sa mga lideres sa kampanya tangani na maisalbar an lugar na ini.\n↑ Error sa pag-cite: Imbalidong <ref> tatak; mayong teksto na ipinagtao para sa reperensiya na pinagngaranan na DID\nKinua sa "https://bcl.wikipedia.org/w/index.php?title=Mary_Robinson&oldid=209155"\nHuring binago an pahinang ini kaitong 10 Hulyo 2021, alas 12:03.


Irmina Torres - Wikipedia\nSi Irmina Volante-Torres sarong kagubay na Bikolanang pintor, premyadong parasurat sa mga tataramon na Bikol Sentral sagkod Rinconada Bikol asin sarong stenographer sa Camarines Sur. Siya sarô sa mga kagmuknâ kan Hagkos Bikolana, sarong grupo nin mga babaing parasurat sa Camarines Sur. Kagsurat man siya nin sarong librong pan-stenograpiya. Nagtapos siya nin Law sa Unibersidad kan Nueva Caceres. Nagkukua siya ngunyan nin Master of Arts sa Language and Literature (MLLP) sa Ateneo de Naga na Unibersidad sa Syudad nin Naga.\nSiya nagin partisipante sa Juliana Arejola-Fajardo Workshop sa Pagsurat-Bikol asin sa 9th Lamiraw Creative Writing Workshop sa Syudad nin Calbayog, Samar kan taon 2012. Sarô siya sa mga panelista sa Ika-3 Saringsing Writers Workshop: Hunglonan nin Parasurat Bikolnon na pinadrinohan kan lokal na gobyerno kan Syudad nin Naga kan 2013 asin kan Sentral na Bikolanong Unibersidad nin Estado kan Agrikultura (CBSUA) kan 2014.\nKan 2013, kabali an saiyang halìpot na usipon na Sari na si Sarina? sa antolohiyang Hagong: Mga Osipon na pinakarhay ninda Paz Verdades Santos asin Francisco Peñones, Jr. Mantang sa ginibong Rimpos: art-literature Exhibition kan Salingoy Art Group, katampad kan mga obrang kurit ni Lorna Margate an saiyang mga rawitdawit. An aktibidad ginibo sa Naga City Art Gallery sa Jesse M. Robredo Coliseum poon Mayo 4 sagkod 18, kan 2013. Nagpaluwas nin sarong libro na pinakarhay ni Eilyn Nidea laman an haralìpot na saysay dapit sa mga parakurit asin parasurat na kaayon sa aktibidad siring man an mga ladawan asin mga panurat na ipinahiling sa eksibit.\nKinua sa "https://bcl.wikipedia.org/w/index.php?title=Irmina_Torres&oldid=211647"\nHuring binago an pahinang ini kaitong 17 Agosto 2021, alas 16:14.


Home / Camarines Sur / Lagonoy / Politics / Municipal Councilor Texon kan Lagonoy, ikinonkon sa carcel\nMunicipal Councilor Texon kan Lagonoy, ikinonkon sa carcel\nBicol Standard Newspaper Thursday, February 28, 2019 Camarines Sur, Lagonoy, Politics\nLAGONOY, Camarines Sur (Bicol Standard) -- Pig lalaoman na mapupurnada na an planong maka-reelection bilang consejal kan banwaan ni si Randy Texon y Aserdano, pakatapos na siya arestaron kan mga ahentes kan gobierno, huli sa pagka-imbuelto sa illegal na droga.\nSi Texon dinakop kan mga awtoridad sa saiyang harong sa Brgy. San Isidro Norte, digdi.\nBinitbit pasiring sa opisina kan PNP Lagonoy si Texon, pakatapos na i-implementar an search warrant sa saiyang residencia, na kun saen nakuanan siya nin 19ng pakete na may laog nin pigtutubodan shabu.\nBase sa pahayag ni PSI Alex T. Sumayao, OIC Chief of Police kan Lagonoy MPS, si Texon an pig coconsiderar na No. 1 sa Municipal drug watch list asin consideradong high value target.\nSi Texon an pigtutukdo na pig kukuanan nin shabu kan ibang nag didistribuir kan illegal na droga digdi asin sa pagtaraid na mga banwaan.\nIdinagdag sa report na haloy nang pig susubaybayan si Texon kan mga ahentes kan gobierno, nin huli sa saiyang lantadan na participasyon sa pagtinda nin droga.\nAlagad, maulyas na maray an suspechado, kaya pig marhay kan mga awtoridad na mag apply nin search warrant sa saiyang residencia, na digdi nakua an mga illegal na droga.\nMaatubang si Texon nin kaso sa pagbalga kan RA 9165 o Comprehensive Dangerous Drugs Act of 2002.\nAntes siyang inaresto, aktibo siya sa pagkampanya bilang re-electionistang consejal sa banwan na ini, sa nagraraning election sa Mayo 13.\nMunicipal Councilor Texon kan Lagonoy, ikinonkon sa carcel Reviewed by Bicol Standard Newspaper on Thursday, February 28, 2019 Rating: 5


Pangiturogan sa waste-to-energy facility harani na\nPiglalaoman na marerealisar man giraray an waste-to-energy facility (WEF) na haloy nang pangiturogan kan City Hall sa pamamayo ni Alcalde John Bongat kasunod kan pagkakalusot na sa Sanggunian Panlungsod kan ordinansa na kun maconvertir kan basura sa enerhia kaipuhan digdi an Thermal Incineration Technology.\nSa sesyon regular kan SP kan nakaaging Martes naging joint and collective an motion na pigtulod ni Consejal Salvador Del Castillo, pamayo kan Committee on Environment nganing marealisar na sa Ciudad nin Naga an bagong teknologiya sa conversion kan basura na maproducir nin enerhia.\nSi Alcalde Bongat, sa premiro pa sana kaining termino kan taon 2010 pigmamawot na an waste-to-energy facility alagad nagpalyar si proyecto sa paagi kan C. G. Global Corporation asin ngonian liwat binuhay kan ciudad.\nAn SP sa pamamayo ni Bise Alcalde Nelson Legacion asin saiyang pag-iriba nagdesisyon na maggibo na sinda nin aksyon nganing madagos na an proyecto mantang haloy na ining pangiturogan kan City Hall sa pamamayo ni Bongat.\nSa ngonian pigpuponan na an proyecto sa Sanitary Land Fill sa Barangay San Isidro alagad limitado sana an buhay kaini sagcod sa limang taon kaya decidido an lokal na gobierno na marealisar an pangiturogan kan opisyales lokal digdi na ma-implementar na an WEF.\nNagtutubod an jefe ejecutivo na an WEF iyo an maresolber sa problema sa basura sa ciudad asin makakaproducir pa nin enerhia na babakalon kan cooperativa nin electricidad asin puede pang magbarato an tarifa nin corriente digdi.\nSinabi ni Engr. Joel Martin, pamayo kan Solid Waste Management Office sa aroaldaw na koleksyon nin basura inaabot ini nin labi sa noventa tonelada asin sa maabot na mga taon madugang na ini mientras nagdadakul man an mga establisimiento sa Naga.\nSa pag-aadal sa teknologiya an WET naglalawig nin sobra sa treinta taon kumpara sa Sanitary Land Fill na limitado sana sa limang taon.\nAn City Hall bukas sa arin man na interesadong proponente na magsumiter kan saiyang propuesto sa WET mantang magkakaigwa pa ini nin mga terms and condition entre kan ciudad asin kan arin man na korporasyon alagad maagi pa sa proceso sa subasta. (dpa)


MOSIAH TSAPTER 4\nSi Hadeng Benjamin nagpadagos sa saiyang diskurso --- An kaligtasan maabot nin huli sa pagbabayad-sala --- Magtubod sa Diyos tanganing makakaligtas --- Ipagpadagos an kapatawadan kan saindong mga kasalan sa paagi nin bilog na pagtubod --- Ihiras an saindong mga kabuhayan sa mga kapobrehan --- Gibohon an gabos na bagay sa kadunungan asin kaayusan.\nAsin ngonian, ini nangyaring naglipas na kan si hadeng Benjamin naghimong tapuson na an saiyang pagdiskurso kan mga tataramon na ipinagtao saiya sa paagi kan anghel nin Kagurangnan, kan saiyang igala ang saiyang mga mata sa kapalibutan kan mga tawo, asin nahiling nya na sinda nagruluhod sa daga, nin huli ta an pagkatakot sa Kagurangnan iyo an nag-abot sa sainda.\n2 Asin sinda nakahiling sa saindang mga sadire na yaon sa pansadireng karnal na kamugtakan, na hababaon pang gayo kesa alpog nin kinaban. Asin sinda nakururahaw nin makusog na igwa nin sarong boses, na nagsasabi: O kaheraki kami, asin himoa an pagbabayad-sala kan dugo ni Cristo na tanganing puwede nyamong maresibe an kapatawaran kan samuyang mga kasalan, asin an samuyang mga puso magin purong gayo; nin huli ta kami may pagtubod ki JesuCristo, an Ake nin Diyos, na iyo an naglalang kan langit asin daga, asin kan gabos na mga bagay; na iyo an mapadigde kairiba kan mga kaakian nin mga tawo.\n3 Asin ini nangyaring naglipas kan pagkatapos na sinda nakapagtaram na kaining mga tataramon an Espiritu nin Kagurangnan nangibabaw sainda, asin sinda napano nin kaogmahan, nin huli ta naresibe ninda an kapatawaran kan saindang mga kasalan; asin nagkaigwa nin katuninongan sa kunsiyensiya, nin huli ta kan makusog na pagtubod na igwa sinda ki JesuCristo na iyo an mapadigde, na uyon sa mga tataramon, na si hadeng Benjamin iyo an nagtaram sa sainda.\n4 Asin si hadeng Benjamin giraray nagbuka kan saiyang nguso asin nagpoon sa pagtaram sainda, na nagsasabi: Mga amigo ko asin sakong mga katugangan, sakuyang lahi asin mga katawohan, ako giraray mag-aapud saindo kan saindong pansin, na tanganing puwede nindong madangog asin maintidihan an natatada ko pang mga tataramon na sakuyang itataram sa saindo.\n5 Nin huli ta hilnga, kun an kaaraman sa karahayan nin Diyos sa oras na ini iyo an nakapukaw saindo sa pagmangno kan saindong kadaehan, asin sa saindong pagkamayong kahalagahan asin nahulog na kamugtakan ---\n6 Ako nagsasabi sa saindo, kun kamo nag-abot sa sarong kaaraman sa karahayan nin Diyos, asin sa saiyang daeng katampad na kapangyarihan, asin an saiyang kadunungan, asin an saiyang pasensiya, asin an saiyang halawigon na pagtitios para sa mga kaakian nin mga tawo; asin man, an pagbabayad-sala na ipinaghanda na magpoon pa sa kapinunan nin kinaban, na tanganing an kaligtasan mag-abot saiya na magpuputong kan saiyang patitiwala sa Kagurangnan, asin naghihingoha sa pagsunod kan saiyang mga kasugoan, asin magpadagos sa pagtubod hanggan sa katapusan kan saiyang buhay, an boot kong sabihon an buhay kan mortal na hawak ---\n7 Ako nagsasabi, na iyo ini an tawo na maresibe nin kaligtasan, sa paagi nin pagbabayad-sala na inandam na magpoon pa sa kapinunan nin mundo para sa bilog na mga katawohan, na iyo na bago pa man an pagkahulog ni Adan, o siisay pa man sa ngonian, o siisay pa man sa maabot, maski na hanggan sa katapusan nin mundo.\n8 Asin iyo ini an paagi kun saen an kaligtasan makakamtan. Asin mayo nang iba pang kaligtasan puwera lang kaining mga ipinagtataram ko na; ni ini igwa nin anuman na mga kondisyon kun saen an tawo puwedeng maligtas laen lang kan mga kondisyon na sakuyang ipinagsaysay na sa saindo.\n9 Matubod kamo sa Diyos; magtubod kamo na siya iyo talaga, asin na saiyang piglalang an gabos na bagay, pareho sa langit asin sa kinaban; magtubod na igwa siya kan bilog na kadunungan, an bilog na kapangyarihan, pareho sa langit asin sa kinaban; magtubod kamo na an tawo dae makaka-intende kan gabos na mga bagay na an Kagurangnan sana iyo an makaka-intende.\n10 Asin giraray, magtubod kamo na kamo dapat magsosolsol kan saindong mga kasalan asin talikudan an mga ini, asin magpakumbaba kan saindong mga sadire sa atubangan nin Diyos; asin hagadon na udok sa puso na siya magpatawad saindo; asin ngonian, kun kamo nagtutubod sa gabos na ining mga bagay hingohaon nindo na gibohon an mga ini.\n11 Asin giraray ako nagsasabi sa saindo na arog kan nasabi ko na, na habang kamo nakakanuod nin kaaraman sa kamurawayan nin Diyos, o kun kamo nakakaaram na kan saiyang pagkamarahayon asin nanamitan na an saiyang pagkamoot, asin nakaresibe na nin kapatawadan kan saindong mga kasalan, na iyo an nakakapagtao nin sobrang gayong kaogmahan sa sadire nindong mga kalag, maski na ngani kaini ako maghihimo na kamo puwedeng makakagiromdom, asin pirmeng yaon sa paggigiromdom, an kadakulaon nin Diyos, asin an saindong sadireng kadaehan, asin an saiyang pagkamarahayon asin halawigon na pagtitios para sa saindo, mayong halagang mga nilalang, asin magpakumbaba kamo maski hanggan sa mga kairaroman kan saindong kapakumbabaan, mag-aapud sa pangaran nin Kagurangnan sa aroaldaw, asin magtitindog na pusog an pagtubod sa saiya na mapadigde, na iyo an ipinagsasabi sa paagi nin ngabil kan anghel.\n12 Asin hilnga, ako nagsasabi sa saindo na kun kamo maggibo kaini kamo pirme sanang mag-oogma, asin magin pano nin pagkamoot nin Diyos, asin pirmeng yaon an kapatawaran kan saindong mga kasalan; asin kamo magtatalubo sa pagkanuod kan kamurawayan niya na naglalang saindo, o sa pagkanuod kaining husto asin totoo.\n13 Asin dae kamo makakaisip na pagpakulgan an lambang saro, pero mamumuhay na may katuninongan, asin magheheras sa lambang tawo uyon sa maninigo sa saiya.\n14 Asin dae nindo tutugutan an saindong mga kaakian na sinda magugutom, o huba; ni kamo magtutugot na sinda maglalapas sa mga leyes nin Diyos, asin makipaglaban asin makipag-iwal sa lambang saro, asin magsirbe sa diyablo, na iyo an amo nin kasalan, o iyo an maraot na espiritu na iyo an pinagtataram kan satuyang mga ama, siya na iyo an kalaban kan gabos na pagkamatanos.\n15 Pero kamo magtutukdo sainda na maglakaw sa mga dalan nin katotoohan asin kahubyaan; kamo magtutukdo sainda na magminuotan sa lambang saro, asin magsirge sa lambang saro.\n16 Asin man, kamo sa saindong mga sadire magtatabang sainda na matindog sa pangangaipo kan saindong tabang; kamo an mamamahala kan saindong kabuhayan sa sainda na nangangaipo; asin dae kamo magtugot na an parapakilimos na naghahagad kan saiyang pangangaipo saimo magin daeng kamugtakan, asin pababayaan siya na tanganing magadan.\n17 Baka saindong sasabihon: An tawong yan nagdara sa saiyang sadire kan saiya man sanang kasasakitan; kun kaya ako magpapamugtak kan sakuyang kamot, asin dae magtatao sa saiya nin sakuyang kakanon, ni ipagheras sa saiya an sakuyang kabuhayan na tanganing siya dae magtios, nin huli ta an saiyang mga padusa husto sana ---\n18 Pero ako magsasabi sa saindo, o tawo, an siisay man an naggigibo kaini siya igwa nin dakulang kausa para magsosolsol; asin laeng lang na siya nagsolsol kan saiyang mga ginibo siya magagadan sagkod pa man, asin mayong interes sa kahadean nin Diyos.\n19 Nin huli ta hilnga, bako daw na kita gabos mga parapakilimos? Bako daw na kita gabos minadepende sa pareho man sanang Persona, na iyo ngani an Diyos, para sa bilog na kabuhayan na igwa kita, pareho para sa pagkakan asin pagbabado, asin para sa bilog na mga kayamanan na igwa kita sa kada hitsura.\n20 Asin hilnga, maski sa oras na ini, kamo nag-aapud kan saiyang pangaran, asin nakikilimos para sa kapatawadan kan saindong mga kasalan. Asin daw nagtugot na kamo nakikilimos sa daeng kamanungdanan? Dae; Siya iyo an nagpabulos kan saiyang Espiritu sa saindo, asin naghimo na an saindong mga puso mapapano nin may kaogmahan, asin iyo an naghimo na an saindong mga nguso dapat na mag-untok na tanganing dae kamo makanagbo nin mga tataramon, magin grabeng gayo an magigin nindong pagkaogma.\n21 Asin ngonian, kun an Diyos, na iyo an naglalang saindok, na sa saiya ika minadepende kan saindong mga buhay asin para sa gabos na igwa ka asin yaon, na iyo an mapaubaya sa saindo nin anuman na bagay na saindong pinaghahagad na tama, may pagtubod, naniniwala na saindong mareresibe, o kun kaya, ano daw ta kaipuhan na kamo maghiras kan kabuhayan na igwa kamo sa lambang saro.\n22 Asin kun kamo maghusga sa tawo na naghahagad kan saiyang pangangaipo saindo para sa saimong kabuhayan na tanganing dae siya magagadan, asin kondenahon siya, gurano pa daw kagrabeng husto an saindong magigin kondenasyon nin huli kan pagsayuma nindo kan saindong kabuhayan, na bako man nganing pagsadire nindo kundi sa Diyos, na sa saiya maan ngani an saindong buhay nasasadirehan; asin ngani kamo dae man naghagad, ni magsosolsol kan bagay na saindong naginibohan.\n23 Ako nagsasabi sa saindo, herak man sa tawong yan, nin huli ta an saiyang sadireng kabuhayan mawawara kaiba niya; asin ngonian, ako nagsasabi kaining mga bagay sa sainda na mayayaman lalo na manungod sa mga bagay kaining mundo.\n24 Asin giraray, ako nagsasabi sa mga kapobrehan, kamo na mayo pero igwa nin awad-awad, na tanganing kamo iyo man giraray sa aroaldaw; ako nagpapasabot sa gabos saindo na nagsayuma sa parapakilimos, nin huli ta mayo kamo; ako magtutugot na kamo masabi sa saindong mga puso na: Ako dae nagtao nin huli ta ako mayo man, pero kun ako igwa ako nanggad matao.\n25 Asin ngonian, kun kamo masabi sa saindong mga puso na kamo pirmeng mayong kasalan, ta kun bako kamo kondenado; asin an saindong kondenasyon husto sana nin huli ta kamo nango-ahan kan bagay na kamo dae nagresibe.\n26 Asin ngonian, nin huli sa mga bagay na ini na sakuyang naitaram na saindo --- ini iyo, nin huli sa pirmeng kapatawadan kan saindong mga kasalan sa aroaldaw, na tanganing kamo puwedeng maglakaw na mayong kasalan sa atubangan nin Diyos --- Ako magtutugot na kamo dapat maghiras kan saindong kabuhayan sa mga kapobrehan, an kada tawo na uyon sa bagay na igwa na siya, arog kan pagpapakakan sa mga nagugutom, pagpapabado sa mga huba, an pagbibisita kan igwa nin kahelangan asin an pagpapamahala kan saindang kaomayan, pareho sa pan-espirituwal asin pan-temporal, na uyon sa saindang mga pangangaipuhan.\n27 Asin pagmaan baya na an gabos kaining mga bagay ginibo na may kadunungan asin may kamumugtakan; nin huli ta dae kaipuhan na an sarong tawo magdadalagan nin mabilison kesa sa saiyang kusog. Asin giraray, ini sarong kapakinabangan na siya dapat maghigos, na tanganing sa kahaluyan siya puwedeng manggana nin premyo; kun kaya, an gabos na mga bagay dapat gibohon na may kamumugtakan.\n28 Asin ako magtutugot na kamo makakagiromdom, na siisay man saindo na magsusubli sa saiyang kataid-harong dapat na iyo an magbalik kan bagay na saiyang sinublian, uyon sa napagkasundoan, ta kun bako, kamo nagkakasala; asin ta baka saindong gibohon na an kataid-harong nindo magkasala man.\n29 Asin sa kahurihi, ako dae makakasabi saindo kan gabos na bagay kun saen kamo puwedeng makagibo nin kasalan; nin huli ta igwa nin kadakul na mga paagi asin pamumugtakan, maski ngani na kadakul-dakul na ako dae kayang bilangon sinda.\n30 Pero iyo ini an grabeng masabi ko saindo, na kun kamo dae mapagmangno sa saindong mga sadire, asin kan saindong mga kaisipan, asin kan saindong mga tataramon, asin kan saindong mga gibo, asin obserbahan an mga kasuguan nin Diyos, asin padagos sa pagtubod sa kun ano an saindong nagkadarangog mapanungod sa pag-abot nin satuyang Kagurangnan, maski sa katapusan kan saindong mga buhay, kamo kaipuhan na magadan. Asin ngonian, o tawo, giromdoma baya, asin dae ka magadan.\n# posted by Unknown @ 4/22/2005 02:35:00 PM


Paragamit:Arjanmar - Wikipedia\nPILOSOPIYANG BIKOLNON (Yaon: Sarong Pamimilosopiyang Bikolnon - Wilmer Tria)\nPILOSOPIYA NIN BUHAY KAN MGA BIKOLANO\nni: Arjanmar Rebeta\n(Kabtang kan Kapitulo III: Pilosopiya nin Buhay sa Lingwaheng Bikolnon )\n(...you can read here the philosophy of Fr. Wilmer Joseph Tria.)\nYaon: Sarong Pamimilosopiyang Bikolnon\nNagpopoon an pilosopiya sa yaon bako duman sa mayo. Ini sarong praktikal na pagpoon kan pamimilosopiya. Sosog igdi, sa pagpoon kan pag-adal kan pilosopiyang Bikolnon, igwang duwang kahapotan na inilatag si Fr. Tria tanganing masimbagan asin magiyahan na man an presenteng paghahanap kaini orog na sa larangan nin metapisika:\nEnot, kun sosog sa pilosopika eskolastika, an sarigan kan metapisika iyo an esse, ano an katumbas kaining tataramon sa Bikol kun baga igwa man ini nin sadiring metapisika? Ikaduwa, naglakop sa Europa an eksistensyalismo pagkatapos kan ikaduwang gerang pangkinaban tanganing payamanon pa an kahulugan kan metapisika lalong-lalo na sa buhay asin halaga nin tawo. An tinawan doon kan sistemang ini iyo an existence? Alagad pano ikakapahayag kan sarong Bikolano an tataramon na existence? Mayo sa kabotan kan pag-adal na ini na Bikolon an duwang sistemang pilosopiyang nasambit o bitbiton an bilog na sistema asin ibugtak sa Bikolnon na kaisipan. Boot sana kaining po-nan an paghorop-horop sa parehong tataramon asin simbagan an kahapotan: ano kaya an pundasyon kan metapisikang Bikolnon?\nDagdag pa ni Fr. Tria:\nSaen mapoon an satong pamimilosopiyang Bikolnon? Sa ‘igwa’ ni Ferriols o sa ‘boot’ ni Mercado? Mabulnot kita nin mga konseptong Sulnopan tanganing itanom sa satong mga dagang Bikolnon? O lilingawan ta nang entero an Sulnopan na kaisipan asin mapoon kitang maghanap nin sadiring konsepto sa sadiri tang tatamnan?\nSa enot na kahapotan, mayo nin “tataramon na katumbas kan esse o kan berbong Ingles to be…. Mamamasdan na an inaapod na linking verb mayo asin dai kaipuhan sa Bikolnon na tataramon.” Mayo nin katumbas pati an “ay” kan Tagalog sa Bikol na lingwahe. Kaya ngani huli igdi, sarong problema an paghanap kan tataramon na katumbas kan esse tanganing magin karibay kan konseptong being sa presenteng pamimilosopiya. Alagad, sa kawaran kaya nin katumbas na tataramon “tolos-tolos kayang masasabi ta na dai kita makakapaghorop-horop dapit sa metapisika?” Kun an being an pinakasentro kan reyalidad, “dawa anong komunidad lingwistiko, arog kan mga Bikolano, sagkod na sya komunidad nin mga kontemplatibo, makakakua nin termino na iyo an magrerepresenta kan pinaka-ubod nin reyalidad na iyo an pinag-aadalan sa metapisika.”\nSa ikaduwang kahapotan, ano baga an eksaktong salin kan existence sa Bikol? Pano daw kaya ikakapahayag an “I exist” sa Bikol? An tolos na maisisimbag igdi iyo na “ako buhay”. Alagad ini kaya angay sa lingwaheng Bikolnon?\nSa madunong na paghahanap ni Fr. Tria kan karibay na tataramon kan being, existence, o esse, nakua nya an tataramon na yaon na bako sana basta katumbas kundi natatangi sa metapisikang Bikolnon. Katakod kaini sinabi ni Cordero na “Sa paagi kan linguistic exploration o an pagsiyasat kan mga tataramon, nagbutwa an yaon tanganing magin satuyang kasimbagan sa mga kahapotan kan satuyang pagkatawo” bilang pagpapahalaga sa kaisipan na karga kaini.\nAn tataramon na yaon mas hararom pa asin mayaman an kahulugan kesa being o existence kan pilosopiya kan Sulnupan. Ini “mas mahiwas asin mayaman pa ngani sa “meron” kan mga Tagalog.” Sa Ensayklopidiya ng Pilosopiya, an tataramon na being isinalin sa tataramon na kaituhan, karituhan, bagay, asin meron. An esse man isinalin sa tataramon na eksistensiya asin pagkanariyan. Alagad an mga ini kulang na marhay para kugoson an gabos na reyalidad. Pag nagsabi ka nin kaituhan o karituhan, pano na lang palan sa yaon duman? Pag nagsabi ka nin kariyanan, pano na lang palan si yaon digdi? An meron makahulugan man sa paliwanag ni Ferriols alagad maririsa na igwa ini nin negatibong epekto sa pagkabuhay. Totoo na sakop kaini gabos ta gabos meron asin an wala mayo mananggad. Para mas masabotan pa nin marhay an yaon nagtao si Fr. Tria nin apat na konotatibong kahulugan:\nEnot, an yaon sarong presensya. Ikaduwa, igwa sya kan konotasyon nin katuyohan o raison d’être. Sinasabi tan a ngani na, kun ano man na bagay o tawo na satong naririparo na yaon, kita naghahapot: “ta-no ta yaon iyan digdi” o “ta-no ta yaon ka diyan”? “Ano an tuyo mo?” Kaya an gabos na yaon igwa nin katuyohan kan saindang pagka-yaon. Ikatolo, nagtatao pa iyan nin konotasyon nin katungdan. Kun an yaon igwa nin dahilan kan saiyang pagka-yaon, an saiyang katuyohan mayong iba kundi katungdan. An tataramon na katungdan gikan man sana sa ‘tungod’ na an boot sabihon ‘atubang’. An lambing yaon igwa sa saiyang atubang na gigibohon, maging bagay man iyan o tawo. Talingkas siyang magpili kun aatubangon niya iyan o dai. An katungdan na ini siring sa konsepto ni Levinas. An ‘ako’ nagsasabi sa ‘iba’: “Ako yaon saimo. ‘Ika’ na nangangaipo iyo an magpadalagan, bako kan buhay ko, kundi kan sakong pagkayaon saimo. An tabang ko sosog sana sa pangangaipo mo.”\nIkaapat, masasabi tang an yaon igwa nin makahulugan na presensya. Huli ta siya igwa nin katuyohan na gibohon an saiyang katungdan, an saiyang presensya bako sanang suba-suba, bakong ordinaryo, kundi makahulugan. (An pagka-yaon bako sanang barkadahan, kundi sarong kaboronyogan.) an makahulugan gikan sa tataramon na ‘hulog’ o nakaduta sa daga, bakong naglalayog sa panangoron o katal sa daga. Sinasabi ta man ini sa Ingles, “down to earth”. Huli ta siya nakaduta sa daga, an saiyang gibo bako sana sa saiyang sadiri kundi pati man sa iba, tawo man o bagay. Ika-apat, an yaon igwa kan konotasyon nin pakiki-angay o interwoveness sa iba. Kun siya nakaduta sa daga tinutulod man siya paitaas. Yaon ako digdi nin huli ta yaon ka man diyan. Mayong minimidbid na rayo an yaon. Minsan ka yaon sa langit o yaon sa kairaromi nin dagat, yaon ka, asin an saimong pagka-yaon namamatean ko.\n Cf. Wilmer Joseph Tria, pakikipag-olay na ginibo kan kagsityasat.\n Tria, Wilmer Joseph Tria, “Yaon: Sarong Pamimilosopiyang Bikolnon,” saro sa limang Academic Writings in the Bikol Language na makukua sa An Satuyang Tataramon: A Study of the Bikol Language (Philippines: Lobel & Tria Partnership, Co., 2000), 183.\n Wilmer Joseph S. Tria, Ako Asin An Kapwa Ko: Pilosopiya nin Tawo (Siyudad nin Naga, Pilipinas: Ateneo de Naga University Press. 2007), 20.\n “Yaon: Sarong Pamimilosopiyang Bikolnon”, 183.\n Yaon Na. Sarong komentaryo manunungod sa libro ni Fr. Wilmer Tria na Ako asin an Kapwa Ko: Pilosopiya nin Tawo. Naga City: Ateneo de Naga University Press, 2006., na isinulat asin inilagay ni Kristian S. Cordero, sa ganap na 6:54 PM sa http://santigwar.blogspot.com/2006_07_01_ santigwar_archive.html. Siniyasat kan petsa 2 kan Septyembre, 2007.\n Cf. Ako asin an Kapwa Ko, 25.\n “Alagad dai ta man dapat nigaran na an ekspwersong ini pinangenotan man kan sarong padi na si Fr. Roque Ferriols, SJ kan Ateneo de Manila. Lain pakaiyan, sarong man na padi kan SVD si Fr. Leoncio Mercado an nagsiyasat man kan iba pang tataramon na Tagalog arog kan loob, bati asin buti.” Ibid., 18.\n Ensayklopidiya ng Pilosopiya, s.v. “Pilosopiyang Filipino.”\n Ibid., s.v. “Esse.”\n “Yaon: Sarong Pamimilosopiyang Bikolnon”, 187.\nPinaghugot gikan sa "https://bcl.wikipedia.org/w/index.php?title=Paragamit:Arjanmar&oldid=11229"\nHuring pigliwat an pahinang ini kan 20 Enero 2009, alas 02:58.


Hebreo 1 | Bibliya Online | New World Translation\nAn Diyos nakipag-ulay paagi kan saiyang Aki (1-4)\nAn Aki mas halangkaw kisa sa mga anghel (5-14)\n1 Kaidtong haloy nang panahon, an Diyos nakipag-ulay sa mga apuon niyato paagi sa mga propeta sa dakul na pagkakataon asin sa dakul na paagi. 2 Ngunyan sa pagtatapos kan mga aldaw na ini, nakipag-ulay siya sa sato paagi sa sarong Aki, na ninombrahan niya na magin tagapagmana kan gabos na bagay, asin paagi sa saiya minukna niya an mga sistema nin mga bagay.* 3 Siya an repleksiyon kan kamurawayan nin Diyos asin an eksaktong ladawan kan mismong pagkapersona kaini, asin siya an nagsusustenir kan gabos na bagay paagi sa saiyang mapuwersang tataramon. Asin pagkatapos niya kitang dalisayon sa satuyang mga kasalan, nagtukaw siya sa may tuo kan Mahal na Diyos na nasa kaitaasan. 4 Kaya nagi siyang mas halangkaw kisa sa mga anghel, mala ta nag-ako* siya nin sarong ngaran na nakakalabi nanggad sa sainda. 5 Halimbawa, siisay sa mga anghel an sinabihan man lamang nin Diyos nin arog kaini: “Ika an sakuyang aki; sa aldaw na ini ako nagin saimong ama”? Asin nin arog pa kaini: “Ako magigin saiyang ama, asin siya magigin sakuyang aki”? 6 Alagad pag dinara niya giraray sa kinaban* an saiyang Panganay, sasabihon niya: “Asin an gabos na anghel nin Diyos magruluhod sa saiya.” 7 Siring man, sinasabi niya manungod sa mga anghel: “Ginigibo niyang makusog na mga puwersa* an saiyang mga anghel asin ginigibo niyang naglalaad na kalayo an saiyang mga lingkod.” 8 Alagad manungod sa Aki, sinasabi niya: “An Diyos an saimong trono sagkod nuarin pa man, asin an setro kan saimong Kahadian iyo an setro nin katanusan.* 9 Namutan mo an katanusan, asin ikinaungis mo an karatan. Iyan an dahilan kaya an Diyos, an saimong Diyos, linahidan* ka nin lana asin tinawan ka nin mas dakulang kagaya-gayahan kisa saimong mga kairiba.” 10 Asin: “Sa kapinunan, O Kagurangnan, ibinugtak mo an mga pundasyon kan daga, asin an kalangitan gibo kan saimong mga kamot. 11 An mga iyan magkakaparara, alagad ika magdadanay; asin siring sa sarong bado, gabos iyan magkakaruluma, 12 dangan papatuson mo an mga iyan siring sa sarong alikboy, siring sa sarong bado, asin an mga iyan masasalidahan. Alagad ta ika iyo man giraray, asin an saimong mga taon dai nuarin man magkakaigwa nin katapusan.” 13 Alagad manungod sa mga anghel, siisay sa sainda an sinabihan man lamang niya nin arog kaini: “Tumukaw ka sa tuo ko sagkod na ibugtak ko an saimong mga kaiwal na magin tungtungan kan saimong mga bitis”? 14 Bako daw na sinda gabos mga espiritu para sa banal na paglilingkod, na isinusugo tanganing maglingkod sa mga magkakamit nin kaligtasan?\n^ Sa literal, “nagmana.”\n^ Sa literal, “Ginigibo niyang mga espiritu.”


An Sinasabi kan Bibliya Dapit sa Diborsiyo Asin Pagsuway? | Pagkamoot nin Dios\nBASAHON SA Acholi Afrikaans Albanian Aleman Altai American Sign Language Amharic Arabic Argentinean Sign Language Armenian Armenian (West) Assamese Australian Sign Language Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Boulou Brazilian Sign Language British Sign Language Bulgarian Cakchiquel (Central) Cambodian Catalan Cebuano Chavacano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombian Sign Language Croatian Czech Dangme Danish Douala Drehu Dutch Ecuadorian Sign Language Efik English Español Estonian Ewe Faroese Fijian Finnish Finnish Sign Language Ga Garifuna Georgian Greenlandic Griego Guarani Gujarati Guna Haitian Creole Hapon Hausa Hebreo Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Italian Sign Language Japanese Sign Language Jula Kabiye Kachin Kannada Karen (S'gaw) Kazakh Kekchi Kikamba Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Sign Language Koreano Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Laotian Lhukonzo Lithuanian Lomwe Low German Luganda Luo Macedonian Macua Malagasy Malay Malayalam Mam Mambwe-Lungu Mapudungun Marathi Mauritian Creole Mazatec (Huautla) Mbunda Mexican Sign Language Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Niuean Norwegian Nyaneka Nyungwe Nzema Oromo Ossetian Otomi (Mezquital Valley) Palauan Pangasinan Papiamento (Curaçao) Persian Peruvian Sign Language Polish Polish Sign Language Ponapean Portuguese Portuguese (Portugal) Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romanian Rotuman Runyankore Ruso Russian Sign Language Rutoro Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Sinhala Slovak Slovenian Solomon Islands Pidgin South African Sign Language Spanish Sign Language Sranantongo Swahili Swati Swedish Tahitian Tajiki Tamil Tankarana Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Venda Venezuelan Sign Language Vezo Wallisian Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nAn Punto de Vista kan Biblia Dapit sa Diborsio Asin Pagsuway\nLinalaoman ni Jehova na an mga mag-agom magdanay na maimbod sa saindang sinumpaan sa kasal. Kan pagsaroon ni Jehova an enot na lalaki asin babae bilang mag-agom, sia nagsabi: An “lalaki . . . dapat na magdanay sa saiyang agom na babae asin sinda dapat na magin sarong laman.” Kan huri, inotro ni Jesu-Cristo an mga tataramon na iyan asin sinabi pa: “Kun siring, an pinagsaro nin Dios dai pagsuwayon nin siisay man.” (Genesis 2:24; Mateo 19:3-6) Huli kaini, an pag-agoman minamansay ni Jehova asin ni Jesus bilang bilog na buhay na relasyon na natatapos sana kun magadan an saro sa mag-agom. (1 Corinto 7:39) Huling an pag-agoman sarong sagradong areglo, an diborsio dai dapat na ibilang na sadit sanang bagay. Sa katunayan, ikinakaongis ni Jehova an mga pagdiborsio na mayo nin basehan na sono sa Kasuratan.—Malaquias 2:15, 16.\nAno an basehan na sono sa Kasuratan para sa diborsio? Bueno, ikinakaongis ni Jehova an pagsambay asin pakikisaro. (Genesis 39:9; 2 Samuel 11:26, 27; Salmo 51:4) Sa katunayan, ikinakabalde niang gayo an pakikisaro kaya itinogot nia iyan na magin basehan para sa diborsio. (Para sa pagtokar kun ano an kalabot sa pakikisaro, helingon an Kapitulo 9, parapo 7, na dian ipinapaliwanag an pakikisaro.) Tinatawan ni Jehova an daing kasalan na agom nin deretso na magdesisyon kun baga magdadanay o makikidiborsio sia sa saiyang nagkasalang agom. (Mateo 19:9) Huli kaini, kun an daing kasalan na agom magdesisyon na makidiborsio, dai ikinakaongis ni Jehova an pagdiborsiong iyan. Minsan siring, kadungan kaiyan, dai ineengganyar kan Kristianong kongregasyon an siisay man na makidiborsio. Sa katunayan, may mga kamugtakan na tibaad mapahiro an daing kasalan na agom na magdanay sa nagkasalang agom, nangorogna kun ini tunay na nagsosolsol. Pero, sa katapustapusi, an mga igwa nin sono sa Kasuratan na basehan tanganing makidiborsio dapat na maggibo kan sadiri nindang desisyon asin akoon an ano man na tibaad resulta kaiyan.—Galacia 6:5.\nSa nagkapirang grabeng situwasyon, may mga Kristiano na nagdesisyon na makisuway o makidiborsio sa agom dawa ngani an agom na iyan dai man nakakomiter nin pakikisaro. Sa siring na kamugtakan, sinasabi kan Biblia na an agom na suminuway ‘magdanay na daing agom o kun dai makipaghusay sia sa saiyang agom.’ (1 Corinto 7:11) An siring na Kristiano dai puedeng maghanap nin iba na magigin agom. (Mateo 5:32) Estudyare digdi an pirang grabeng situwasyon na ibinibilang kan nagkapira na basehan para sa pagsuway.\nTuyong dai pagsustento. An pamilya tibaad magin dukhang-dukha, na mayo nin pundamental na mga pangangaipo sa buhay, huli ta an agom na lalaki dai nagsusustento sa sainda, minsan ngani kaya man niang gibohon iyan. An Biblia nagsasabi: “Kun an siisay man dai nagsusustento sa . . . kasararo nia sa harong, sia nagpainda kan pagtubod asin orog pa karaot kisa sa tawong dai nin pagtubod.” (1 Timoteo 5:8) Kun an siring na lalaki habong magbago, madesisyon an agom na babae kun baga kaipuhan niang protehiran an kapakanan nia asin kan saiyang mga aki paagi sa pagkua nin legal na separasyon. Siempre, maninigong maingat na estudyaran kan Kristianong kamagurangan an akusasyon na an sarong Kristiano nagsasayumang magsustento sa saiyang pamilya. An pagsayumang mag-asikaso sa pamilya nin saro puedeng magresulta sa pagtitiwalag.\nGrabeng pangongolog sa pisikal. An mapagmaltratong agom tibaad magin madahas na gayo kaya namemeligro an salud pati na an buhay kan minamaltratong agom. Kun an mapagmaltratong agom sarong Kristiano, maninigong imbestigaran kan kamagurangan sa kongregasyon an akusasyon na iyan. An mga pagputok nin kaanggotan asin ugale na pagigin madahas basehan para sa pagtitiwalag.—Galacia 5:19-21.\nBiyong pagsapeligro kan espirituwalidad. Tibaad daing ontok na pagmaigotan na olangon nin sarong agom na dai makapagsagibo nin tunay na pagsamba an agom nia o tibaad pagmaigotan pa ngani nia na piriton an agom nia na balgahon minsan paano an mga pagboot nin Dios. Sa siring na kamugtakan, an nasa peligrong agom kaipuhan na magdesisyon kun baga an solamenteng paagi na ‘makuyog nia an Dios bilang namamahala imbes na mga tawo’ iyo na kumua nin legal na separasyon.—Gibo 5:29.\nSa gabos na pangyayari na igwa nin grabeng mga kamugtakan na siring kan ipinaliwanag pa sana, mayo nin siisay man na maninigong mag-impluwensia sa daing kasalan na agom na makisuway o magdanay sa agom nia. Minsan ngani an maygurang sa espirituwal na mga katood asin kamagurangan puedeng magtao nin pagsuportar asin hatol na basado sa Biblia, dai ninda aram an gabos na detalye dapit sa kun ano an nangyayari sa mag-agom. Si Jehova sana an nakakaheling kaiyan. Siempre, an Kristianang agom dai tinatawan nin paggalang an Dios o an areglo nin pag-agoman kun pinapasobrahan nia an pagkaseryoso kan mga problema nia sa laog kan pamilya tangani sanang makasuway sa saiyang agom. Aram ni Jehova an ano man na pakana sa likod nin pagsuway, gurano man tibaad pagmaigotan nin saro na itago iyan. Tunay nanggad, “an gabos na bagay huba asin hayag na marhay sa mga mata nia na satong papaninimbagan.” (Hebreo 4:13) Alagad kun magpadagos an grabeng situwasyon, mayo nin siisay man na maninigong magkritika sa Kristiano na, bilang ultimong remedyo, nagdesisyon na makisuway. Sa katapustapusi, “kita gabos matindog sa atubangan kan trono nin paghokom nin Dios.”—Roma 14:10-12.\nI-share I-share An Punto de Vista kan Biblia Dapit sa Diborsio Asin Pagsuway\nText Mga opsiyon sa pag-download “Magdanay Kamo sa Pagkamoot nin Dios”\nI-share I-share “Magdanay Kamo sa Pagkamoot nin Dios”\nTabangan an mga Kapagtubod na Suway sa Agom—Paano?


Binabaha nin paroy an mga bodega kan National Food Authority sa anom na provincia sa Bicol mantang aroaldaw an nakapilang mga truck asin jeepney na pano-pano nin paroy hali sa mga paraoma na piglalamag na digdi an halangkaw presyo sa cantidad na P19 cada kilo kumpara sa pribadong kumprador na nagdadalagan an presyo sa P10 hasta P12.\nIni an mga pahayag ni Henry Tristeza, NFA regional manager sa pigpadrenohan na Media Briefing sa Rice Awareness Month kan Departmento de Agricultura na ginibo sa Villa Caceres Hotel, Ciudad nin Naga.\nInaabot nin alas 8:00 nin banggui an pagpisar kan sinakong paroy sagcod na kinakapoy na an empleados asin mga bodegero ngani sanang idiskarga sa bodega asin inaabot na nin duwang aldaw antes maubos an nakapilang truck asin jeepney.\nHinahagad na ni Tristeza sa mga paraoma nganing dai maabala dapat duwang aldaw antes darahon an paroy magpalista na nin amay.\nNakatalaan mag-arkila nin pribadong bodega an NFA tanganing iyo an sarayan kan rinibong sakong paroy.\nAn NFA Bicol nag-alokar nin P700 milyon ngonian na taon para sa procurement program nin paroy kasunod kan direktiva ni Presidente Rodrigo Duterte na dapat bakalon kan ahencia an paroy mga paraoma nganing dai malugi sa baratong presyo sa pribadong kumprador.\nPiglinaw kan ahencia dapat alang an saindang pigbabakal na paroy sa presyong P19 cada kilo.\n‘‘Unlimited’’ an saindang pagbakal nin paroy alagad an problema napapano na an mga bodega, sabi pa ni Tristeza.\nSa ngonian igwa nang 33 na buying stations an NFA Bicol para recibihon an gabos na lokal na produkto.\nDai na nag-aangkat nin bagas an ahencia asin nasa 80 mil na sanang cavan an imported rice sa 200,000 na stock nin bagas sa rehiyon.\nAn tolong mga provincia sa rehiyon na may halangkaw nin produksyon nin paroy iyo an Camarines Sur na may 70 mil hektaryang omahan, Albay – 33 mil hektarya asin Sorsogon – 22 mil hektarya.\nIpinahayag pa base sa records kan Philippine Statistics Authority (PSA) igwang total na 164 mil hektarya nin omahan. (DPAureus)


Pagkakaiba sa mga pagbabago kan "Harayong Subangan" - Wikipedia\nPagkakaiba sa mga pagbabago kan "Harayong Subangan"\nHarayong Subangan (baguhon)\nPagbabago puon kaitong 05:26, 30 Hunyo 2012\n44 na mga bayta pinagdugang , 9 years ago\nPagbabago puon kaitong 05:19, 30 Hunyo 2012 (baguhon)\nGeopoet (urulay | ambag)\nPagbabago puon kaitong 05:26, 30 Hunyo 2012 (baguhon) (i-undo)\nAn '''harayongHarayong subanganSubangan (Sirangan)''' <ref>[http://en.wikipedia.org/wiki/Far_East Far East]</ref> kadaklan minapanungod sa Sirangan Asya (kabali kaini an Harayong Subangan (Sirangan) nin Russia) asin Timog-Sirangan Asya, na kaiba man an [[Timog Asya]] nin huli sa ekonomiko asin pan-kulturang mga rason.\nAn termino nagin gamiton kan Europeong geopolitikong diskurso kan ika-19 siglo, minapahayag kan [[Sirangan Asya]] bilang iyo an "pinakaharayo" sa tolong parte kan "sirangan", lampas sa [[Haraning Sirangan]] asin sa [[Katahawang Asya]]. Sa kaparehong rason, an mga suanoy na mga Intsik na katawohan pinag-aapod na mga nasyon kan Sulnupan. An termino nagin gamiton kan Europeong geopolitikong diskurso kan ika-19 siglo, minapahayag kan [[Sirangang Asya]] bilang iyo an "pinakaharayo" sa tolong parte kan "sirangan", lampas sa [[Haraning Sirangan]] asin sa [[Katahawang Asya]]. Sa kaparehong rason, an mga suanoy na mga Intsik na katawohan pinag-aapod na mga nasyon kan Sulnupan---an arinman na medyo harayong sulnupan kesa [[sub-kontinente kan India]]. An termino bako nang gayo ginagamit habang ini minahanduyog sa "oryentalismo" kan ika-19 siglo na pinanungdan ni [[Edward Said]]. Magpoon kan 1960s paabante, an mga termino arog kan [[Sirangan Asya]] asin an Oryente iyo na lugod an pirmeng ginagamit. An [[Sirangan Asya]] dagos man giraray an pirmeng terminong ginagamit para sa rehiyon sagkod ngunyan.\nAn terminong [[Harayong Subangan (Sirangan)]] nagin popularisado sa peryodo kan [[Emperyo nin Britaniya]] bilang sarong panlindong na termino para sa mga kadagaan pasiringon sa sirangan kan [[Britaniya-India]]. Bago pa man an [[Enot na Giyera Mundiyal]] sa Europeong geopolitika, an [[Haraning Sirangan]] minapanungod sa haros an mga haraning mga kadagaan kan [[Emperyo nin Ottoman]], an [[Katahawang Sirangan]] minatukdo sa hiragang sulnupan kan [[Timog Asya]] asin [[Sentral Asya]], asin an [[Harayong Subangan (Sirangan)]] minakahulugan sa mga nasyon na yaon sa sulnupang parte kan [[Pacific Ocean]] asin sirangang parte kan [[Indian Ocean]]. Kadakol na lengguwaheng Europeo igwa nin magkaparehong mga termino, arog baga kan [[French Extreme-Orient]], [[Spanish Extremo Oriente]], [[Portuguese Extremo Oriente]], [[German Ferner Osten]], [[Italian Estremo Oriente]], [[Polish Daleki Wschod]], asin [[Dutch Verre Oosten]].\nKinua sa "https://bcl.wikipedia.org/wiki/Espesyal:MobileDiff/116204"


firesetter news: Simbahan bilang Pakisumaro sa Plano nin Kaligtasan\nIkaduwa, an Taon kan mga Jovenes. Ngonyan man na Disyembre 16, popo'nan ta an celebracion kan Taon nin mga Jovenes na matapos sa siring man na petsa sa masunod na taon. Nag-cecelebrar nin ika-25 aniversario an CBCP Episcopal Commission on Youth na pinamamayohan kan satong namomotan na Obispo Joel Baylon. Sa bilog na taon na ini papakarayon asin papaglaadon ta nin gayo an apostolado sa mga jovenes. Bako na sana sinda an paglaom kan satong futuro, sinda na an ngonyan. An pinakadakulang demografico sa Simbahan iyo an mga nasa edad 13-35.\nSi Juan Bautista asin Virgen Maria, sa panahon na an istorya ninda binabasa sa mga Misang ini, mga jovenes pa man. Late-20s o early 30s kan si Juan Bautista magpoon kan saiyang pagiging profeta sa publiko. Teenager si Virgen Maria kan nagbabados siya ki Jesus. Minsan sa joven nindang edad, dai sinda nagduwa-duwa na iatang an saindang mga sadiri sa pag-otob kan kabotan kan Dios Ama. Nin huli kan saindang mga sakripisyo, nagkaigwa kita nin magayagayang Paraligtas. Girumdumon man na si Jesus sarong joven na soltero kan magministerio sa publiko, magsakit, magadan asin mabuhay-liwat. Ipamibi niato na dai masayang an panahon nin pagkajoven, panahon ini nin maigot na pagtalubo, pangaturogan asin pagbago, enot kan sadiri dangan kan sociedad.\nIkatolo, an Enot na Pagtiripon Pastoral kan Diyosesis. An satong Lokal na Simbahan igwa man nin dakulang paghiro. Boot niatong balikan an satong mga naging experiencia may sampolong taon na an nakaagi kan nagkaigwa man nin siring na pagtiripon sa Diyosesis sa sarong Synodo. Boot man niatong hilingon asin midbidon an mga realidad na hinahampang niato sa presente. Asin boot niatong pag-andaman nin husay an futuro kan satong Simbahan sa paagi nin sarong komprehensibong Diocesan Pastoral Plan.\nTanganing mangyari ining mga procesong aaragihan asin mga bunga na boot tang makua, kaipuhan mapakusog ta man an satong pagkamidbid, bilang indibidwal asin bilang komunidad, na kita mga kabtang kan dakulang komunidad nin mga disipulos ni Cristo na iyo an Simbahan. Paghohorop-horopan ta asin ipapangadie an komunyon, misyon asin misteryo kan satong pagiging Simbahan sa mga Misa de Aguinaldo.\nPoonan ta iyan ngonyan. Enot, Ipamibi niato na an lambang saro na uya digdi makamtan an saindang hinahagad sa Kagurangnan. Ikaduwa, ipamibi niato na gabos kita digdi magin bukas sa mga pasabong nin Kagurangnan kun ano an Saiyang kabotan sa satong buhay. Ikatolo, pagluwas ta hale sa Misang ini, hingowahon ta na magin mas maboot, mas masinabot asin maminoot sa kapwa -- sa mga makakasarabatan ta, sa mga makakairiba sa eskwelahan man o trabaho, asin lalo na sa laog kan pamilya. Ini an katuyuhan kan satong mga Misa de Aguinaldo.


Pandemya tutokan bakong Cha-cha- Bordado\nAn congresista kan tercer distrito kan Camarines Sur saro man sa mga lehislador na nagcocontra sa propuestong charter change nin huli ta bakong napapanahon envez an dapat tawan nin prioridad iyo an vaccination program.\nSi diputado Gabby Bordado Jr. nagpahayag nag-aatubang an nasyon sa krisis sa salud mantang yaon pa an pandemya dai niya naheheling na dapat tawan nin prioridad kan congreso an pag-enmienda kan 1987 constitution.\nAn Committee on Constitutional Amendments na pinamamayohan ni AKB Party List Representative Alfredo Garbin Jr. nagpapadagos na kan saindang committee hearing alagad sinabi kaini na nakatutok sana sinda sa pagretoki kan konstitusyon an pag-enmienda kan economic provision.\nAlagad piglinaw ni Bordado na dai man siya totalmenteng nagcocontra sa cha-cha mantang an kaipuhan tawan nin atensyon ngunian kan administrasyon iyo an problema sa coronavirus disease mala ngani igwa nang caso kan bagong United Kingdom (UK) variant kan Covid-19.\nDai siya nagpapabor sa pigtutulod sa congreso na magkaigwa nin constituent assembly (Con-AS) mantang dai mahahalian nin mga pagduda an namamanuaan Filipino na posibleng paborable naman sa mga nakatukaw sa puesto an pag-enmienda siring kan isyu sa term extension.\nMas pigtutulod niya na dapat an voces man giraray kan namamanuaan Filipino an magdesisyon sa paagi kan pagpa-apod nin constitutional convention.\nSa isyu sa reforma kan party list yaon na diyan an Acta Republica 7941 o mas midmid sa Party List System Act, ipaubaya na sa Commission on Election (Comelec) kun igwang cuestion sa party list puedeng magsangat nin disqualification case, sabi pa ni Bordado.\nAn bagong bilogon na Back to Service in Congress (BTS) ni dating Speaker Alan Peter Cayetano an nagpahayag kan saindang panindugan contra sa cha-cha envez an kinakaipuhan tutukan kan gobierno an pandemya siring kan controvercia sa bakuna laban sa Covid-19. (DPAureus)


Mateo 14 | Bibliya Online | New World Translation\nPinugutan si Juan Bautista (1-12)\nNagpakakan si Jesus nin 5,000 (13-21)\nNaglakaw si Jesus sa ibabaw nin tubig (22-33)\nMga pagpaumay sa Genesaret (34-36)\n14 Kan panahon na iyan, nadangog ni Herodes na tagapamahala nin distrito* an bareta manungod ki Jesus 2 asin sinabi niya sa saiyang mga lingkod: “Ini si Juan Bautista. Ibinangon siya hali sa mga gadan, asin ini an dahilan kaya nagigibo niya an mga milagrong ini.”* 3 Ipinaarestar kaya ni Herodes* si Juan asin pinakadenahan saka ipinapreso ini dahil ki Herodias, an agom ni Felipe na tugang ni Herodes. 4 Huli ta pigsasabihan siya ni Juan: “Dai itinutugot na agumon mo siya.” 5 Alagad, maski ngani gusto niyang gadanon si Juan, natatakot siya sa mga tawo, dahil ibinibilang ninda siyang propeta. 6 Pero kan pigseselebrar an kumpleanyo ni Herodes, nagbayle sa okasyon na idto an aking babayi ni Herodias asin napaugma kaining marhay si Herodes 7 kaya suminumpa siya na itatao niya sa babayi an ano man na hagadon kaini. 8 Dangan sa pagpasunod kan saiyang ina, nagsabi an babayi: “Itao mo sa sakuya na nasa bandehado an payo ni Juan Bautista.” 9 Maski ngani dai iyan nagustuhan kan hadi, ipinagbuot niya na itao idto dahil sa saiyang mga pagsumpa asin sa mga nagkakarakan* na kaibanan niya. 10 Kaya may isinugo siya asin pinapugutan si Juan sa presuhan. 11 Ibinugtak an payo kaini sa sarong bandehado saka itinao sa babayi, asin dinara niya iyan sa saiyang ina. 12 Paghaloy-haloy, nag-arabot an mga disipulo ni Juan asin kinua an saiyang bangkay saka ilinubong siya; dangan nagduman sinda ki Jesus asin binaretaan ini. 13 Kan madangog ini ni Jesus, naghali siya duman na nakalunad sa sakayan pasiring sa sarong tagong lugar tanganing makapagsolo. Alagad kan maisihan iyan kan mga tawo, nagsurunod sinda sa saiya na nagraralakaw hali sa mga siyudad. 14 Pag-abot niya sa baybayon, nahiling niya an dakul na tawo, asin nahirak siya sa sainda, saka pinaumayan niya an mga may hilang sa sainda. 15 Alagad kan padiklom na, an saiyang mga disipulo nagdurulok sa saiya asin nagsabi: “Tagong lugar ini asin pabanggi na; isubol mo an mga tawo, tanganing magduman sinda sa mga baryo asin magbakal nin kakanon ninda.” 16 Alagad, sinabi ni Jesus sa sainda: “Dai ninda kaipuhan na maghali; tawan nindo sinda nin makakakan.” 17 Sinabi ninda sa saiya: “Dai kita nin ano man digdi apuwera sa limang tinapay asin duwang sira.” 18 Sinabi niya: “Daraha nindo iyan sa sako.” 19 Asin sinabihan niya an mga tawo na magturukaw sa duot. Dangan kinua niya an limang tinapay saka duwang sira, asin pagtangad niya sa langit, namibi* siya, asin pagkatapos barangaon an mga tinapay, itinao niya iyan sa mga disipulo, dangan itinao iyan kan mga disipulo sa mga tawo. 20 Kaya gabos sinda nagkarakan saka nagkabarasog, asin tinipon ninda an dai naubos na mga tada-tada, bali 12 basket na pano. 21 Mga 5,000 na lalaki an nagkarakan, apuwera pa sa mga babayi saka mga aki. 22 Dangan, pinalunad niya tulos sa sakayan an saiyang mga disipulo asin pinainot sinda sa ibong na baybayon, mantang nagpawalat siya tanganing isubol an mga tawo. 23 Pagkatapos na isubol an mga tawo, nagtukad siya sa bukid na siya sana tanganing mamibi. Kan magbanggi na, solo sana siya duman. 24 Kan oras na iyan, ginatos nang metro* an distansiya kan sakayan hali sa baybayon, asin nasasakitan iyan na makaabante sa mga alon huli ta pasabat sa sainda an duros. 25 Alagad kan ikaapat na pagbabantay sa banggi* nagduman siya sa sainda, na naglalakaw sa ibabaw kan dagat. 26 Kan mahiling ninda siya na naglalakaw sa ibabaw kan dagat, nagkariribok an mga disipulo, na nagsasabi: “Totoo daw ining nahihiling ta?” Asin nagkururahaw sinda sa takot. 27 Pero tulos na nagtaram si Jesus sa sainda, na nagsasabi: “Kusugi an buot nindo! Ako ini; dai kamo matakot.” 28 Sinimbag siya ni Pedro: “Kagurangnan, kun ika iyan, sabihi ako na magdiyan sa saimo sa ibabaw kan tubig.” 29 Sinabi niya: “Madya!” Kaya nagbaba si Pedro sa sakayan saka naglakaw sa ibabaw kan tubig asin nagpasiring ki Jesus. 30 Alagad kan maghiling siya sa alipuros, natakot siya. Asin kan magpuon siyang maglubog, nagkurahaw siya: “Kagurangnan, iligtas mo ako!” 31 Tulos na inunat ni Jesus an saiyang kamot asin kinaputan siya saka sinabi sa saiya: “Kakadikit kan saimong pagtubod. Taano ta nagduwa-duwa ka?” 32 Pagkalunad ninda sa sakayan, nagpundo an alipuros. 33 Dangan an mga nasa sakayan nagralaob sa atubangan niya, na nagsasabi: “Aki ka man nanggad nin Diyos.” 34 Asin nakaabot sinda sa ibong saka nagduong sa lugar nin Genesaret. 35 Kan mabisto siya kan mga lalaking taga duman, ipinamareta ninda iyan sa gabos na lugar sa palibot, asin dinarara kan mga tawo sa saiya an gabos na may hilang. 36 Asin nakimahirak sinda sa saiya na kun puwede madutan lamang ninda an gayad kan saiyang pang-ibabaw na bado, asin an gabos na nagduot diyan narahay nin lubos.\n^ Sa literal, “na tetrarka.”\n^ Sa literal, “an makapangyarihan na mga gibong ini.”\n^ Sa literal, “dakul nang estadyo.” An sarong estadyo katumbas nin 185 metros (606.95 piye).


“Uya! An Oripon na Babae ni Jehova!”\nAn Torrengbantayan | Hulyo 2008\nBASAHON SA Albanian Aleman Amharic Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Czech Danish Dutch English Español Estonian Ewe Ga Griego Hapon Hiligaynon Hungarian Igbo Indonesian Italiano Koreano Lithuanian Malagasy Malayalam Myanmar Norwegian Polish Portuguese Pranses Quechua (Bolivia) Rarotongan Romanian Samoan Sepedi Sesotho (Lesotho) Setswana Sinhala Slovak Slovenian Sranantongo Swahili Thai Tsonga Turkish Ukrainian Vietnamese\nNAGTINGAG si Maria, na napaburarat an mga mata, mantang an bisita minalaog sa saiyang harong. Dai kaini hinanap an saiyang ama o an saiyang ina. Yaon ini duman tanganing dalawon sia! Bako ining taga Nazaret; segurado sia sa bagay na iyan. Risang-risa an mga dayohan sa sarong sadit na banwaan na arog kan banwaan ninda. Maririsa an sarong ini maski saen. Kinaolay kaini si Maria sa paagi na enterong bago sa saiya, na nagsabi: “Marahay na aldaw, ika na pano nin pabor, si Jehova nasa saimo.”—Lucas 1:28.\nSa paaging ini na iiniintrodusir sa sato kan Biblia si Maria, aking babae ni Heli, kan banwaan nin Nazaret sa Galilea. Nabisto niato sia sa panahon na garo nasa magkasangang-dalan an saiyang buhay. Nakatrato na siang pakasalan kan karpinterong si Jose—na bakong mayaman pero sarong tawong maimbod. Kaya an saiyang buhay garo baga planado na—sarong simpleng buhay nin pagtatrabaho sa pagsuportar bilang agom ni Jose, na nagpapamilya kaiba kaini. Alagad, bigla na sana, kaatubang nia an bisitang ini na nagtao sa saiya nin asignasyon hale sa saiyang Dios, sarong responsabilidad na maliwat kan saiyang buhay.\nTibaad mapangalas kamong maaraman na an Biblia dai nagsasabi sa sato nin dakol manongod ki Maria. Dikit sana an sinasabi kaini dapit sa saiyang pinaghalean, mas kadikit pa dapit sa saiyang personalidad, asin mayo lamang dapit sa saiyang itsura. Pero, dakol an ihinahayag kan talagang sinasabi kan Tataramon nin Dios manongod sa saiya.\nTanganing mamidbid si Maria, kaipuhan na an siyasaton niato bakong an mga dati nang ideya manongod sa saiya na pinapalakop sa manlaenlaen na relihion. Kaya bayaan na nguna niato an dai mabilang na “mga ladawan” na nasa mga ipininta, marmol, o palitada. Bayaan man nguna niato an komplikadong mga teolohiya asin mga opisyal na doktrina na nagtatao sa mapakumbabang babaeng ini nin haralangkawon na titulo arog baga kan “Ina nin Dios” asin “Reyna kan Kalangitan.” Imbes, magkonsentrar kita sa kun ano talaga an ihinahayag kan Biblia. Nagtatao iyan sa sato nin daing kaagid sa halagang pakarorop sa saiyang pagtubod asin sa kun paano niato iyan maaarog.\nAn Pagbisita nin Sarong Anghel\nArog kan tibaad aram nindo, bakong ordinaryong tawo an bisita ni Maria. Idto an anghel na si Gabriel. Kan apodon kaini si Maria na “pano nin pabor,” sia “napurisaw na gayo” sa mga tataramon kaini asin nag-isip-isip manongod sa pambihirang pataratara kaini. (Lucas 1:29) Pano kan pabor niisay? Dai naglaom si Maria na magin pano nin pabor sa tahaw nin mga tawo. Alagad an anghel nagtataram manongod sa pabor ni Jehova Dios. Importante iyan ki Maria. Sa ibong kaiyan, dai nia orgolyosong inisip na nasa saiya an pabor nin Dios. Kun magmaigot kita na kamtan an pabor nin Dios, na dai noarin man maabhawon na iniisip na iyan nasa satuya na, manonodan niato an sarong mahalagang marhay na leksion na biyong nasabotan kan hoben na si Maria. An Dios minatumang sa mga maabhaw, alagad namomotan asin sinusuportaran nia an mga may kababaan asin mapakumbaba.—Santiago 4:6.\nKakaipuhanon ni Maria an siring na kapakumbabaan, huling iinalok sa saiya kan anghel an sarong haros dai maimahinar na pribilehio. Ipinaliwanag kaini na magkakaaki sia kan magigin an pinakaimportante sa gabos na tawo. Si Gabriel nagsabi: “Itatao sa saiya ni Jehova Dios an trono ni David na saiyang ama, asin sia mamamahala bilang hade sa kamag-anakan ni Jacob sagkod lamang, asin dai magkakaigwa nin katapusan an saiyang kahadean.” (Lucas 1:32, 33) Seguradong aram ni Maria an manongod sa panuga nin Dios ki David kaidtong labi nang sangribong taon an nakaagi—arin na baga, na an saro sa saiyang gikan mamamahala sagkod lamang. (2 Samuel 7:12, 13) Kaya an saiyang aki magigin an Mesiyas na sa nag-aging mga siglo pinakahahalat kan banwaan nin Dios na dumatong!\nDugang pa, sinabihan sia kan anghel na an saiyang aki “aapodon na Aki kan Kaharohalangkawe.” Paano magkakaaki an sarong tawong babae kan Aki nin Dios? An totoo, paano ngani magkakaaki si Maria? Nakatrato siang pakasal ki Jose alagad dai pa sinda kasal. An bagay na ini prangkang ihinapot ni Maria: “Paano ini mangyayari, mantang dai ako nakikidorog sa lalaki?” (Lucas 1:34) Mangnohon na si Maria nagtaram manongod sa saiyang pagkadaraga na mayo ni kadikit na pagkasupog. Al kontraryo, pinakamamahal nia an saiyang kabinian. Sa ngonyan, dakol na hoben an galaga na basta na sana butasan an saindang pagkasoltero asin pagkadaraga asin madaling mag-olog-olog sa mga dai naggigibo kaiyan. Nagliwat na nanggad an kinaban. Minsan siring, si Jehova dai nagliliwat. (Malaquias 3:6) Arog kan panahon ni Maria, pinapahalagahan nia an mga nagsusunod sa saiyang moral na mga pamantayan.—Hebreo 13:4.\nMinsan ngani saro siang maimbod na lingkod nin Dios, si Maria tawong bakong sangkap. Kun siring, paano sia makakapangaki nin sarong sangkap na aki, an Aki nin Dios? Ipinaliwanag ni Gabriel: “An banal na espiritu madatong sa saimo, asin an kapangyarihan kan Kaharohalangkawe malindong sa saimo. Kaya man an ipapangaki aapodon na banal, Aki nin Dios.” (Lucas 1:35) An banal nangangahulogan “malinig,” “dalisay,” “sagrado.” Sa parate, ipinapamana kan mga tawo sa saindang mga aki an saindang maati, makasalan na kamugtakan. Alagad digdi, magibo si Jehova nin sarong daing kaagid na milagro. Ibabalyo nia an buhay kan saiyang Aki hale sa langit pasiring sa matris ni Maria dangan gagamiton nia an saiyang puersa aktiba, o banal na espiritu, tanganing ‘lindongan’ si Maria, na linilipodan an aki sa ano man na mantsa nin kasalan. Pinaniwalaan daw ni Maria an panuga kan anghel? Ano an nagin reaksion nia?\nAn Reaksion ni Maria ki Gabriel\nNasasakitan an mga mapagduda, kaiba na an pirang teologo kan Kakristianohan, na paniwalaan na an sarong birhen puedeng magkaaki. Sa ibong kan saindang mga inadalan, dai ninda nakayang saboton an sarong simpleng katotoohan. Arog kan pagkasabi ni Gabriel, “sa Dios mayo nin tataramon na imposible.” (Lucas 1:37) Inako ni Maria an mga tataramon ni Gabriel na katotoohan, huli ta sia sarong hoben na babae na may dakulang pagtubod. Minsan siring, an pagtubod na iyan bakong pagigin madaling mapaniwala. Kapareho nin siisay man na tawong may isip, nangaipo si Maria nin ebidensia na pagbabasaran kan saiyang pagtubod. Andam si Gabriel na dagdagan an ebidensia na dati na niang aram. Sinabihan sia kaini kan manongod sa saiyang may edad nang paryenteng si Elizabet, na haloy nang midbid bilang babaeng baog. Milagrosong pinapangyari ni Jehova na magbados sia!\nAno na ngonyan an gigibohon ni Maria? Nasa atubangan nia an asignasyon sa saiya asin may ebidensia sia na gigibohon nin Dios an gabos na sinabi ni Gabriel. Dai niato ipamugtak na an pribilehiong ini daing darang mga dahelan nin pagkatakot, mga kadepisilan. Primero, kaipuhan niang isip-isipon an saiyang pagkatratong pakasal ki Jose. Paano madadagos an saindang kasal kun maaraman kaini an manongod sa saiyang pagbados? Ikaduwa, an asignasyon mismong iyan tibaad garo baga masakiton na responsabilidad. Dadarahon nia an buhay kan pinakamahalaga sa gabos na linalang nin Dios—an mismong namomotan na marhay na Aki nin Dios! Kinakaipuhan niang atamanon ini sa panahon na ini sarong daing maginibong omboy asin protehiran ini sa sarong marigsok na kinaban. Tunay nanggad, ini sarong magabat na responsabilidad!\nIpinapaheling kan Biblia na may beses na nag-alangan dawa an makosog, maimbod na mga lalaki na mag-ako nin masakit na mga asignasyon hale sa Dios. Si Moises nag-insistir na dai sia nakakataram nin suelto tanganing magin representante sa pagtaram nin Dios. (Exodo 4:10) Si Jeremias suminayuma na sia “aki pa,” hoben pang marhay tanganing akoon an trabahong iinasignar sa saiya nin Dios. (Jeremias 1:6) Asin dinulagan ni Jonas an saiyang asignasyon! (Jonas 1:3) Kumusta man si Maria?\nSa nag-aging mga siglo, garo nag-aaniningal an saiyang mga tataramon na pano nin simpleng kapakumbabaan asin pagkuyog. Sinabi nia ki Gabriel: “Uya! An oripon na babae ni Jehova! Mangyari logod sa sakuya an siring sa saimong tataramon.” (Lucas 1:38) An oripon na babae an pinakahamak sa mga surugoon; an saiyang buhay biyong nasa kamot kan saiyang kagurangnan. Iyan an saboot ni Maria manongod sa saiyang Kagurangnan, si Jehova. Aram nia na ligtas sia sa kamot ni Jehova, na si Jehova maimbod duman sa mga maimbod sa saiya, asin na bebendisyonan sia ni Jehova mantang ginigibo nia an saiyang pinakamakakaya sa masakit na asignasyon na ini.—Salmo 18:25.\nKun minsan garo baga depisil, imposible pa ngani, sa satong pagheling an ipinapagibo sa sato nin Dios. Minsan siring, sa saiyang Tataramon tinatawan nia kita nin bastanteng mga dahelan na magtiwala sa saiya, na ipamahala an satong sadiri sa saiyang kamot arog kan ginibo ni Maria. (Talinhaga 3:5, 6) Gigibohon daw niato iyan? Kun iyo, babalosan nia kita, na tinatawan kita nin mga dahelan na pakosogon pa ngani nin orog an satong pagtubod sa saiya.\nAn Pagsongko ki Elizabet\nAn mga tataramon ni Gabriel manongod ki Elizabet dakulang bagay para ki Maria. Sa gabos na babae sa bilog na kinaban, siisay baga an mas makakasabot sa saiyang situwasyon? Dali-daling nagpasiring si Maria sa mabukid na lugar nin Juda na mga tolo o apat na aldaw na pagbaklay. Sa saiyang paglaog sa harong ni Elizabet asin kan saserdoteng si Zacarias, binalosan ni Jehova si Maria nin dagdag pang masasarigan na ebidensia tanganing pasarigon an saiyang pagtubod. Nadangog ni Elizabet an pataratara ni Maria asin tolos-tolos niang namatean an omboy sa saiyang matris na luminukso sa kagayagayahan. Napano sia nin banal na espiritu asin inapod si Maria bilang “an ina kan sakong Kagurangnan.” Ihinayag nin Dios ki Elizabet na an aki ni Maria magigin saiyang Kagurangnan, an Mesiyas. Dugang pa, pinasabngan sia na omawon si Maria huli sa maimbod kaining pagkuyog, na sinasabi: “Maogma man sia na nagtubod.” (Lucas 1:39-45) Iyo, an gabos na ipinanuga ni Jehova ki Maria maootob!\nDangan, si Maria nagtaram man. An saiyang mga sinabi maingat na prineserbar sa Lucas 1:46-55. Iyan an pinakahalawig na pagtaram ni Maria na nasa rekord kan Biblia, asin dakol an ihinahayag kaiyan manongod sa saiya. Ipinapaheling kaiyan an saiyang mapagpasalamat, mapag-apresyar na espiritu, mantang inoomaw nia si Jehova huli sa pagbendisyon sa saiya na tawan kan pribilehio na maglingkod bilang an ina kan Mesiyas. Ipinapaheling kaiyan an rarom kan saiyang pagtubod, mantang nagtataram sia manongod ki Jehova na ibinababa an mga maabhaw saka makapangyarihan asin sinusuportaran an mga hamak saka tios na naghihingoang paglingkodan sia. Ipinaparisa man kaiyan an hiwas kan saiyang kaaraman. Sa sarong pagkarkulo, nasambitan nia nin labing 20 beses an Hebreong Kasuratan!\nMalinaw nanggad, hararom na pinaghorophorop ni Maria an Tataramon nin Dios. Sa ibong kaiyan, nagdanay siang mapakumbaba, na mas pinipili na an Kasuratan iyo an magtaram imbes na sia an magtaram nin hale sana sa saiya. An aki na kan panahon na idto nagdadakula sa saiyang matris magpapaheling man nin kaparehong espiritu pag-abot nin panahon, na nagsasabi: “An sakong itinotokdo bako ko, kundi kan nagsugo sa sako.” (Juan 7:16) Marahay na hapoton niato an satong sadiri: ‘Ipinapaheling ko daw an siring na paggalang asin reberensia para sa Tataramon nin Dios? O mas pinipili ko daw an sakong sadiring mga ideya asin katokdoan?’ Malinaw an simbag ni Maria.\nNagdanay si Maria ki Elizabet nin tolong bulan, na daing duda na nag-aako asin nagtatao nin dakula nanggad na pagparigon sa boot. (Lucas 1:56) Ipinapagirumdom sa sato kan duwang babaeng ini an halaga nin pakikikatood. Kun naghahanap kita nin mga katood na talagang namomoot sa satong Dios, si Jehova, sierto na kita matalubo sa espirituwal asin mas magigin harani sa saiya. (Talinhaga 13:20) Pero, sa katapustapusi, panahon na tanganing magpuli si Maria. Ano daw an sasabihon ni Jose kun maaraman kaini an saiyang kamugtakan?\nSi Maria Asin si Jose\nPosibleng marhay na dai na hinalat ni Maria na an saiyang pagbados marisa nguna. Daing duda na kaipuhan niang makipag-olay ki Jose. Antes pa, tibaad inisip-isip nia kun ano an magigin reaksion kan disente, matatakton sa Dios na lalaking ini sa kaipuhan niang sabihon digdi. Minsan siring, dinolok nia ini asin sinabi digdi an gabos na nangyari sa saiya. Arog kan tibaad imahinaron nindo, napurisaw nanggad si Jose. Gusto niang paniwalaan an daragang ini na namomotan nia, alagad an sinabi kaini sa saiya sarong bagay na dai pa noarin man nangyari kaidto. Dai sinasabi kan Biblia kun anong mga bagay an naglaog sa saiyang isip o kun paano sia nangatanosan. Alagad sinasabi kan Biblia na nagdesisyon siang idiborsio si Maria, huli ta kaidto an mga nakatratong ikasal minamansay bilang mag-agom na. Minsan siring, dai nia gusto na ini mapasupog sa publiko o mapadusahan, kaya pinili nia na idiborsio ini sa hilom. (Mateo 1:18, 19) Seguradong makolog para ki Maria na maheling an maboot na tawong ini na nagdudusa an boot huli sa dai pa nangyaring situwasyon na ini. Pero, dai nagraot an boot ni Maria.\nDai pinabayaan ni Jehova na idagos ni Jose an sa paghona nia pinakamarahay na gibohon. Sa sarong pangatorogan, sinabi kan anghel nin Dios sa saiya na an pagbabados ni Maria talagang milagroso. Siertong nakapaginhawa iyan ki Jose. Ginibo ngonyan ni Jose an ginibo ni Maria poon pa sa kapinonan—guminawe sia kaoyon kan paggiya ni Jehova. Pinakasalan nia si Maria, asin nag-andam sia tanganing isaabaga an daing kaagid na responsabilidad na pag-ataman sa Aki ni Jehova.—Mateo 1:20-24.\nAn mga may agom—asin idtong mga nag-iisip na mag-agom—maninigong makanood sa hoben na mag-agom na ini kaidtong 2,000 na taon na an nakaagi. Mantang naheheling ni Jose an saiyang hoben na agom na inootob an mga obligasyon asin mga dapat na asikasohon bilang ina, siertong ikinaogma nia na giniyahan sia kan anghel ni Jehova. Siertong narealisar ni Jose an halaga nin pananarig ki Jehova kun naggigibo nin magagabat na desisyon. (Salmo 37:5; Talinhaga 18:13) Daing duda na nagdanay siang maingat asin maboot sa mga pagdedesisyon bilang an payo nin pamilya.\nSa ibong na lado, ano an puede niatong isipon sa pagigin andam ni Maria na pakasal ki Jose? Minsan ngani sa primero nadepisilan ini na saboton an estorya nia, naghalat sia digdi bilang an lalaking magigin payo nin pamilya. Tunay nanggad na marahay na leksion idto para sa saiya asin siring man para sa Kristianong mga babae ngonyan. Ultimo, posibleng marhay na dakol an itinokdo kan mga pangyayaring ini ki Jose sagkod ki Maria manongod sa halaga nin onesto asin bukas na komunikasyon.\nPinonan nanggad kan hoben na mag-agom na idto an saindang pag-agoman na may pinakamarahay na pundasyon. Pareho nindang namomotan si Jehova Dios nin orog sa gabos asin hinihimuyawot na paogmahon sia bilang responsable, maasikasong mga magurang. Siempre, may naghahalat sa saindang mas dakulang mga bendisyon—asin mas dakula man na mga kadepisilan. Nasa atubangan ninda an oportunidad na atamanon si Jesus, na madakula tanganing magin an pinakadakulang tawo na nabisto kan kinaban kasuarin man.\nAn pagkamoot sa Dios an pinakamarahay na pundasyon sa pag-agoman\nI-share I-share “Uya! An Oripon na Babae ni Jehova!”\nPakahimong Makaya an Kamondoan\n“Sia Bakong Harayo sa Lambang Saro sa Sato”\nAn Saindo daw na mga Plano Kaoyon kan Katuyohan nin Dios?\nTabangan an Saindong Aki na Makaya an Kamondoan\nTaano ta Dai Nakikiiba sa Guerra an mga Saksi ni Jehova?\nAn Tel Arad Nagtatao nin Silensiong Patotoo\nAn Dios Nagin Maheherakon sa Sako\nSala daw na Gamiton an Ngaran nin Dios?\nKaanggotan nin Sarong Tugang\nText Mga opsiyon sa pag-download AN TORRENGBANTAYAN Hulyo 2008\nI-share I-share AN TORRENGBANTAYAN Hulyo 2008\nAN TORRENGBANTAYAN Hulyo 2008